Q=16	C=5	SS=2	LS=5	PS=5	DC=0	LC=0	SD=0	BS=1	G0=34	G1=20	G2=6	DLID=az_RU	BODY=2 Падшаһлар 11 | Онлајн Мүгәддәс Китаб | Јени дүнја тәрҹүмәси\n2 Падшаһлар 11:1—21\nӘтәлја тахт-таҹы әлә кечирир (1—3)\nЈуәс хәлвәтҹә падшаһ гојулур (4—12)\nӘтәлја өлдүрүлүр (13—16)\nЈәһјадајын апардығы ислаһатлар (17—21)\n11 Әһәзјанын анасы Әтәлја+ оғлунун өлдүјүнү+ ҝөрәндә галхыб бүтүн шаһ нәслини гырды.+ 2 Анҹаг Јәһурам падшаһын гызы, Әһәзјанын баҹысы Јәһусәба өлүм һөкмү верилмиш шаһзадәләрин ичиндән Әһәзјанын оғлу Јуәси+ хәлвәтҹә гачыртды вә ону дајәси илә бирҝә ичәридәки јатаг отағында сахлады. Јуәси Әтәлјадан ҝизләтдиләр вә о сағ галды. 3 О, алты ил дајәсинин јанында Јеһованын мәбәдиндә ҝизләнди. Бүтүн бу вахт әрзиндә Әтәлја өлкәдә һөкмранлыг едирди. 4 Једдинҹи илдә Јәһјадај карјалы мүһафизәчиләрин вә сарај кешикчиләринин јүзбашыларыны+ чағыртдырыб онлары Јеһованын евиндә өз јанына топлады. Јеһованын евиндә онларла сазиш бағлајыб онлара анд ичдирди. Сонра шаһзадәни онлара ҝөстәриб+ 5 тапшырыг верди: «Белә едәҹәксиниз: үчдә бириниз шәнбә ҝүнү нөвбәтчи олуб сарајы горујаҹаг,+ 6 үчдә бириниз Тәмәл дарвазасынын јанында олаҹаг, үчдә бириниз дә сарај кешикчиләринин архасындакы дарвазада дураҹаг. Нөвбә илә сарајын кешијини чәкәҹәксиниз. 7 Шәнбә ҝүнү нөвбәдә олмајан ики бөлүјүнүз падшаһы горумаг үчүн Јеһованын евинин кешијини чәкәҹәк. 8 Һәр кәс әлиндә силаһ падшаһы әһатәјә алсын. Сәфләринизә ҝирән өлдүрүлсүн. Падшаһ һара ҝетсә, онун јанында олун». 9 Јүзбашылар+ һәр шеји каһин Јәһјадајын дедији кими етдиләр. Һәр бири шәнбә ҝүнү нөвбәдә олан вә нөвбәдә олмајан адамларыны ҝөтүрдү вә каһин Јәһјадајын јанына ҝәлди.+ 10 Каһин јүзбашылара Давуд падшаһын Јеһованын евиндәки низәләрини вә дәјирми галханларыны пајлады. 11 Сарај кешикчиләри+ әлләриндә силаһ сарајын сағ тәрәфиндән сол тәрәфинә гәдәр һәр јанда, гурбанҝаһын+ јанында, мәбәдин јанында, падшаһын дөврәсиндә өз јерләрини тутдулар. 12 Јәһјадај шаһзадәни+ бајыра чыхарды, таҹы вә Шәһадәти*+ онун башына гојду. Ону падшаһлыға мәсһ етдиләр. Әл чалыб: «Јашасын падшаһ!» — дедиләр.+ 13 Әтәлја гачан адамларын ајаг сәсини ешидәндә дәрһал Јеһованын евиндәки ҹамаатын јанына ҝәлди.+ 14 Ҝөрдү ки, адәтә ујғун олараг, падшаһ сүтунун јанында дуруб,+ башчылар вә кәрәнајчылар+ падшаһын јанындадыр. Өлкәнин бүтүн халгы севиниб кәрәнај чалырды. Онда Әтәлја јахасыны ҹырыб чығырды: «Хәјанәт! Хәјанәт!» 15 Каһин Јәһјадај гошуна башчылыг едән јүзбашылара+ әмр етди: «Ону сәфләрин арасындан чыхарын. Ким онун далынҹа ҝетсә, гылынҹдан кечирин!» Чүнки каһин демишди: «Ону Јеһованын евиндә өлдүрмәјин». 16 Әтәлјаны тутдулар вә атларын сараја+ ҝирдији јерә ҝәтириб өлдүрдүләр. 17 Јәһјадај Јеһова илә падшаһ вә халг арасында әһд кәсди+ ки, онлар бундан сонра да Јеһованын халгы олсунлар. О һәмчинин падшаһла халг арасында да әһд бағлады.+ 18 Бундан сонра бүтүн өлкә ҹамааты Баал бүтханасына ҝетди. Онун гурбанҝаһларыны дағытдылар,+ бүтләрини парча-парча етдиләр+ вә Баал каһини Маттаны гурбанҝаһларын гаршысында өлдүрдүләр.+ Каһин Јеһованын евинә нәзарәтчиләр тәјин етди.+ 19 Јеһованын евиндән чыхан падшаһы мүшајиәт етмәк үчүн каһин јүзбашылары+, карјалы мүһафизәчиләри, сарај кешикчиләрини+ вә бүтүн өлкә ҹамаатыны топлады. Онлар сарај кешикчиләринин дарвазасы јолу илә сараја ҝәлдиләр. Јуәс падшаһ тахтына отурду.+ 20 Өлкәнин бүтүн халгы севиниб-шадланырды. Шәһәрдә динҹлик бәргәрар олду, чүнки Әтәлјаны сарајда гылынҹдан кечириб өлдүрмүшдүләр. 21 Јуәс+ тахта чыханда једди јашында иди.+\n^ Еһтимал ки, бу, Аллаһын ганунлары јазылмыш тумар иди.\n2 Падшаһлар 11


Q=7	C=6	SS=6	LS=0	PS=0	DC=2	LC=0	SD=0	BS=1	G0=152	G1=111	G2=41	DLID=az_RU	BODY=Руһ бизә тәлгин едир (Ромалылара 8:16) | Тәлим\n«Бу руһ бизә тәлгин едир ки, биз Аллаһын өвладларыјыг» (РОМ. 8:16).\nНӘҒМӘ: 109, 108\nНӨВБӘТИ АЈӘЛӘР МӘСҺ ОЛУНМАҒЫ БАША ДҮШМӘЈӘ НЕҸӘ КӨМӘК ЕДИР?\n2 Кор. 1:21, 22; 2 Бут. 1:10, 11\nРом. 8:15, 16; 1 Јәһ. 2:20, 27\n1—3. Әллинҹи ҝүн бајрамында һансы ваҹиб һадисәләр баш верди вә һәмин һадисәләрлә Мүгәддәс Јазылардакы һансы пејғәмбәрлик јеринә јетди? (Мәгаләнин әввәлиндәки шәклә бахын.)\nСӘҺӘР саат доггуз радәләри иди. Һәмин ҝүн Јерусәлимдәкиләр үчүн хүсуси иди, чүнки бајрам ҝүнү иди. Үстәлик, бајрам олдуғуна ҝөрә бу ҝүн һәм дә шәнбә ҝүнү сајылырды. Мәбәддә сәһәр гурбаны артыг тәгдим олунмушду. Инди исә баш каһин тәзә тахылдан һазырланмыш ики мајалы чөрәји јеллетмә тәгдимәси кими тәгдим етмәјә һазырлашырды. Һәр јердә хош аб-һава вар иди (Лав. 23:15—20). Бу тәгдимә буғда бичининин башладығыны ҝөстәрирди. Сөһбәт ерамызын 33-ҹү илинин Әллинҹи ҝүн бајрамындан ҝедир.\n2 Мәбәддә бүтүн бунлар баш верән заман мәбәддән кәнарда, шәһәрдәки евләрин бириндә даһа ваҹиб бир һадисә ваге олаҹагды. Тәхминән 120 мәсиһи евин үст мәртәбәсиндәки отаға јығышыб «арамсыз дуа едирдиләр» (Һәв. 1:13—15). Һәмин ваҹиб һадисә мәһз бу шаҝирдләрлә баш верәҹәкди. Бу һадисә һәр Әллинҹи ҝүн бајрамында баш каһинин јеринә јетирдији ајинләрлә сых бағлы иди. Бу һадисә илә һәм дә 800 ил әввәл Јуил пејғәмбәрин дедији пејғәмбәрлик јеринә јетәҹәкди (Јуил 2:28—32; Һәв. 2:16—21). Ахы нә баш верәҹәкди? Нәјә ҝөрә бу һадисә белә ваҹиб иди?\n3 Һәвариләрин ишләри 2:2—4 ајәләрини охујун. Аллаһын мүгәддәс руһу үст мәртәбәдә јығышан һәмин мәсиһиләрин үзәринә төкүлдү (Һәв. 1:8). Онлар ешитдикләри вә ҝөрдүкләри әзәмәтли шејләр барәдә пејғәмбәрлик, јәни шаһидлик етмәјә башладылар. Гыса мүддәт әрзиндә ораја издиһам јығышды. Һәвари Бутрус баш вермиш һадисәнин маһијјәтини онлара изаһ етди. Сонра о, динләјиҹиләринә деди: «Төвбә един вә гој һәр кәс ҝүнаһларынын бағышланмасы үчүн Иса Мәсиһин ады илә вәфтиз олунсун, онда мүгәддәс руһ әнамыны алаҹагсыныз». Һәмин ҝүн үмумиликдә тәхминән 3000 нәфәр бу дәвәти гәбул едиб вәфтиз олунду вә мүгәддәс руһ алды (Һәв. 2:37, 38, 41).\n4. а) Нәјә ҝөрә Әллинҹи ҝүн бајрамында баш верән һадисә бизим үчүн бөјүк әһәмијјәт кәсб едир? б) Ола билсин, чох илләр әввәл һәмин ҝүн һансы башга һадисә баш вермишди? (Һашијәјә бахын.)\n4 Нәјә ҝөрә 33-ҹү илин Әллинҹи ҝүн бајрамы бизим үчүн белә ваҹибдир? Сөзсүз ки, бу, Јерусәлимдәки мәбәддә иҹра олунан ајинләрә ҝөрә дејил. Сәбәб бөјүк баш каһин Иса Мәсиһин һәмин ајинләрин тәмсил етдији һадисәләри һәјата кечирмәсидир.  Һәмин ҝүн баш каһин Јеһоваја ики символик чөрәк тәгдим етди. Мәбәддә тәгдим олунан маја гатылмыш чөрәкләр Аллаһын ҝүнаһлы бәшәријјәтдән сечиб өвладлыға ҝөтүрдүјү мәсһ олунмуш шаҝирдләри тәмсил едирди. Беләҹә, «нүбар» адланан мәсһ олунмушлара ҝөјләр һәјатына вә Аллаһын Падшаһлығында падшаһ олмаға јол ачылды. Бу Падшаһлыг јердә галан итаәткар бәшәријјәтә сонсуз хејир-дуалар ҝәтирәҹәк (Јаг. 1:18; 1 Бут. 2:9). Истәр Иса Мәсиһлә ҝөјдә јашамаг, истәрсә дә јер үзү ҹәннәтдә әбәди јашамаг үмидинә малик олаг, һәмин ҝүн баш вермиш һадисәләр бизим һәјатымыза бөјүк тәсир ҝөстәрир!\nНЕҸӘ МӘСҺ ОЛУНУРЛАР?\n5. Һарадан билирик ки, бүтүн мәсһ олунмушлар ејни ҹүр мәсһ олунмур?\n5 Әҝәр сиз башына алов дилләри гонан шаҝирдләрдән бири олсајдыныз, һәмин ҝүнү һеч вахт унутмаздыныз. Сиздә мүгәддәс руһла мәсһ олундуғунуза зәррә гәдәр дә шүбһә олмазды, хүсусилә дә әҝәр башга дилдә данышмаг әнамыны алсајдыныз (Һәв. 2:6—12). Бәс мүгәддәс руһла мәсһ олунанларын һамысы һәмин о 120 шаҝирд кими, мөһтәшәм шәкилдә мәсһ олунур? Хејр. Һәмин ҝүн Јерусәлимдә олан диҝәр адамлар вәфтиз олунанда мәсһ олундулар (Һәв. 2:38). Онларын башынын үстүндә алов дили пејда олмады. Үстәлик, мәсһ олунмушларын һамысы вәфтиз олунан вахт мәсһ олунмурлар. Сәмәријјәлиләр вәфтиз олунандан бир гәдәр сонра мүгәддәс руһла мәсһ олунмушдулар (Һәв. 8:14—17). Диҝәр тәрәфдән, Корнили вә онун ев әһли вәфтиз олунмамышдан габаг мүгәддәс руһла мәсһ олунмушдулар. Бу, истисна һал иди (Һәв. 10:44—48).\n6. Бүтүн мәсһ олунмушлар нәјә саһиб олур вә бу, онларда һансы һисси јарадыр?\n6 Мәсһ олунмушларын һамысы мәсһ олундугларыны ејни ҹүр баша дүшмүр. Бәзиләри ҝөјләр дәвәтини алдығыны дәрһал дәрк едир, диҝәрләри исә буну анламаға, јәни гәбул етмәјә вахт лазым ҝәлир. Анҹаг мәсһ олунманын неҹә баш вердијиндән асылы олмајараг, мәсһ олунмушларын һәр бири һәвари Булусун дедији бир шејә саһибдир: «Сиз иман едәндән сонра Аллаһ Мәсиһ васитәсилә сизи вәд едилмиш мүгәддәс руһла мөһүрләди. Бу руһ мирасымыза зәманәтдир» (Ефес. 1:13, 14). Мүгәддәс руһун онларда бу ҹүр, хүсуси шәкилдә фәалијјәт ҝөстәрмәси ҝәләҹәк үчүн бир нөв беһ, ҝиров ролуну ојнајыр. Алдығы зәманәт мәсһ олунмуш мәсиһидә сечилдијинә даир дахили әминлик, архајынлыг јарадыр. (2 Коринфлиләрә 1:21, 22; 5:5 ајәләрини охујун.)\n7. Һәр бир мәсһ олунмуш ҝөјләр мүкафатыны алмаг үчүн нә етмәлидир?\n7 Мәсиһинин бу зәманәти алмасы о демәкдирми ки, о мүтләг ҝөјләр мүкафатыны алаҹаг? Хејр. Һәмин мәсиһи ҝөјләр дәвәтини алдығына әмин олур. Анҹаг ҝөјләр мүкафатыны алыб-алмајаҹағы онун дәвәтинә ахырадәк садиг галмасындан асылыдыр. Һәвари Бутрус буну белә изаһ етмишди: «Гардашлар, буна ҝөрә дә алдығыныз дәвәти вә Аллаһ тәрәфиндән сечилдијинизи доғрултмаг үчүн вар гүввәнизлә чалышын. Буну етсәниз, һеч вахт јыхылмајаҹагсыныз. Онда Ағамыз вә Хиласкарымыз Иса Мәсиһин әбәди Падшаһлығынын гапысы үзүнүзә ҝениш ачылаҹаг» (2 Бут. 1:10, 11). Буна ҝөрә дә һәр бир мәсһ олунмуш мәсиһи садиг галмаг үчүн мүбаризә апармалыдыр. Әкс тәгдирдә, о, ҝөјләр дәвәтини итирәҹәк (Ибр. 3:1; Вәһј 2:10).\nМӘСҺ ОЛУНДУГЛАРЫНЫ НЕҸӘ БИЛИРЛӘР?\n8, 9. а) Нәјә ҝөрә әксәр инсанлар мәсһ олунмағын нә демәк олдуғуну баша дүшмәјә чәтинлик чәкирләр? б) Инсан ҝөјә ҝетмәјә дәвәт алдығыны неҹә билир?\n8 Аллаһын хидмәтчиләринин бөјүк әксәријјәти мәсһ олунмағын нә демәк олдуғуну баша дүшмәјә чәтинлик чәкир. Бу, нормалдыр, чүнки өзләри мәсһ олунмајыблар. Аллаһын әзәли нијјәти о иди ки, инсанлар јер үзүндә әбәди јашасынлар (Јар. 1:28; Зәб. 37:29). Бәзи инсанларын ҝөјдә падшаһ вә каһин кими хидмәт етмәк үчүн сечилмәси гејри-ади бир шејдир. Бу, зәрурәтдән доған бир тәдбирдир. Инсан ҝөјләр дәвәти аланда онун дүшүнҹәси, бахышлары, үмиди көкүндән дәјишир. (Ефеслиләрә 1:18 ајәсини охујун.)\n9 Бәс инсан ҝөјләр дәвәти алдығыны, јәни бу хүсуси зәманәтә саһиб олдуғуну неҹә билир? Бунун ҹавабыны һәвари Булусун Ромадакы мәсһ олунмуш гардашлара јаздығы сөзләрдән ҝөрмәк олар. О, «мүгәддәс олмаг үчүн чағырылмыш» бу гардашлара демишди: «Бу руһ бизи көлә едиб јенидән горхуја салмыр, бу руһун васитәсилә биз оғуллуға ҝөтүрүлүрүк вә бу руһун тәшвиги илә “Атаҹан, Ата!” — дејә чағырырыг. Бу руһ бизә тәлгин едир ки, биз Аллаһын өвладларыјыг» (Ром. 1:7; 8:15, 16). Садә диллә десәк, Аллаһ мүгәддәс руһу васитәсилә инсана ајдын едир ки, о, Падшаһлығын ҝәләҹәк вариси олмаға дәвәт олунуб (1 Салон. 2:12).\n10. «Кимсәнин мәсһ олунмуш мәсиһини өјрәтмәсинә еһтијаҹ јохдур» сөзләрини неҹә баша дүшмәк олар?\n10 Аллаһдан бу хүсуси дәвәти алан инсанлар киминсә буну тәсдигләмәсинә еһтијаҹ дујмурлар. Јеһова онларын ағлында вә үрәјиндә шүбһә јери гојмур. Һәвари Јәһја мәсһ олунмуш мәсиһиләрә демишди: «Сиз Мүгәддәс Аллаһ тәрәфиндән мәсһ олунмусунуз; һамыныз һәгигәти билирсиниз». Сонра әлавә етмишди: «Сизә ҝәлдикдә исә, Ондан алдығыныз мәсһ сиздәдир вә кимсәнин сизи өјрәтмәсинә еһтијаҹ јохдур. Ондан алдығыныз мәсһ һәгигәтдир, јалан дејил, о сизә һәр шеји өјрәдир. О, сизи өјрәтдији кими, сиз дә сизи мәсһ едәнлә вәһдәтдә галын» (1 Јәһ. 2:20, 27). Һамы кими бу инсанларын да руһани өјүд-нәсиһәтә еһтијаҹы вар. Анҹаг киминсә онларын мәсһ олундуғуну тәсдиг етмәсинә еһтијаҹ јохдур. Каинатдакы ән гүдрәтли гүввә онлары буна әмин едир!\n11, 12. Мәсһ олунмуш мәсиһидә һансы шүбһәләр ола биләр, анҹаг о, нәјә гәтијјән шүбһә етмир?\n11 Мүгәддәс руһ инсаны мәсһ олундуғуна әмин едәндә онда бөјүк дәјишикликләр баш верир. Иса дахилдә ҝедән бу просеси «јенидән доғулмаг», јахуд «јухарыдан доғулмаг» адландырмышды  (Јәһ. 3:3, 5, һашијә). Сонра изаһ етмишди: «“Јенидән доғулмалысыныз” дедијимә тәәҹҹүбләнмә. Күләк истәдији сәмтә әсир. Сән онун сәсини ешидирсән, амма һарадан ҝәлиб һара әсдијини билмирсән. Руһдан доғулмуш һәр адам да беләдир» (Јәһ. 3:7, 8). Бәли, мәсһ олунмајан адама мәсһ олунмуш олмағын нә демәк олдуғуну там изаһ етмәк гејри-мүмкүндүр.\n12 Ҝөјләр дәвәтини алан мәсиһиләрдә белә суаллар јарана биләр: «Нәјә ҝөрә мән сечилмишәм? Нәјә ҝөрә башгасы јох, мәһз мән?» Онлар өзләринин бу дәвәтә лајиг олдуғуна шүбһә едә биләрләр. Лакин бу дәвәти алдыгларына әсла шүбһә етмирләр. Бу дәвәти алдыгларына ҝөрә онларын үрәји севинҹдән ҹуша ҝәлир, миннәтдарлыгла долуб-дашыр. Онлар һәвари Бутрусун кечирдији һиссләри кечирирләр. О, Аллаһдан илһам алараг јазмышды: «Ағамыз Иса Мәсиһин Атасы вә Аллаһына шүкүрләр олсун! О, бөјүк мәрһәмәтинә ҝөрә Иса Мәсиһи дирилтмәклә бизә јени һәјат вериб ҹанлы үмидә говушдурду. О, бизә әбәди, ләкәсиз вә солмаз мирас верди. Бу мирас сизин үчүн ҝөјдә горунуб сахланылыр» (1 Бут. 1:3, 4). Мәсһ олунмушлар бу сөзләри охујанда сәмави Аталарынын шәхсән онларла данышдығына зәррә гәдәр дә шүбһә етмирләр.\n13. Мүгәддәс руһла мәсһ олунан инсанын дүшүнҹәси неҹә дәјишир вә бу дәјишиклијә нә сәбәб олур?\n13 Аллаһын руһу бу мәсиһиләрә мәсһ олундугларыны тәлгин етмәздән әввәл онлар јер үзүндә јашамаға үмид едирдиләр. Онлар Јеһованын јер күрәсини тәмизләјәҹәји вахты һәсрәтлә ҝөзләјибләр, һәмин вахтда јашамағы арзулајыблар. Дирилән доғмаларыны гаршылајаҹағы вахты хәјалларында ҹанландырыблар. Тикәҹәкләри евдә јашамағы, әкдикләри ағаҹларын бәһрәсиндән јемәји сәбирсизликлә ҝөзләјибләр (Әшј. 65:21—23). Бәс онларын дүшүнҹәләри нијә дәјишди? Она ҝөрә јох ки, онлар бу үмиддән бездиләр. Јахуд емосионал сарсынты, әзаб чәкдикләри үчүн фикирләриндән дашындылар. Нә дә јердә әбәди јашамаг бирдән-бирә онлара ҹансыхыҹы, дарыхдырыҹы ҝәлдији үчүн вә ја ҝөјүн јени һүдудларыны кәшф етмәк истәдикләри үчүн онлар јердән имтина етмәдиләр. Онлар үчүн бу гәрары верән Аллаһ олду. Аллаһын руһу онлары дәвәт едәндә, һәм дә онларын дүшүнҹәсини вә үмидини дәјишди.\n14. Мәсһ олунмушлар јер үзүндәки һәјатларына неҹә јанашырлар?\n14 Бәс бу, о демәкдирми ки, мәсһ олунмуш мәсиһиләр өлмәк истәјир? Һәвари Булус бу суала белә ҹаваб вермишди: «Бу чадырда олан бизләр ағыр јүк алтында инилдәјирик. Биз ону әјнимиздән чыхармаг јох, башгасына бүрүнмәк истәјирик ки, һәјат фанилији јох етсин» (2 Кор. 5:4). Онлар бу һәјата марагларыны итирмәјибләр, бу һәјатын тез баша чатмасыны истәмирләр. Әксинә, онлар јашадыглары һәр ҝүнү достлары вә гоһумлары илә бирҝә Јеһоваја хидмәтә һәср етмәк истәјирләр. Анҹаг нә ишлә мәшғул олурларса-олсунлар, ҝәләҹәклә бағлы мөһтәшәм үмидләри ағылларындан чыхмыр (1 Кор. 15:53; 2 Бут. 1:4; 1 Јәһ. 3:2, 3; Вәһј 20:6).\nСИЗ ДӘВӘТ ОЛУНМУСУНУЗ?\n15. Инсанын мүгәддәс руһла мәсһ олундуғуна нә дәлаләт етмир?\n15 Ола билсин, сизи дүшүндүрүр ки, ҝөрәсән, бу дәвәти алмысыныз, јохса јох. Әҝәр бу дәвәти алдығынызы еһтимал едирсинизсә, бу суаллар барәдә дүшүнүн. Сиз хидмәтә һәддиндән артыг ҹан јандырырсыныз? Аллаһын Кәламыны ҹидд-ҹәһдлә арашдырыр, «Аллаһын дәрин сирләрини» тәдгиг етмәји севирсиниз? (1 Кор. 2:10). Јеһованын хидмәтинизә хүсусилә хејир-дуа вердијини һисс едирсиниз? Јеһованын ирадәсини јеринә јетирмәк ешги илә алышыб-јанырсыныз? Башгаларына руһани ҹәһәтдән көмәк етмәји өзүнүзә борҹ билирсиниз? Һәјатынызда Јеһованын әлини ачыг-ашкар һисс едирсиниз? Әҝәр бу суаллара «бәли» дејә ҹаваб верирсинизсә, онда бу, о демәкдирми ки, сиз ҝөјләрә дәвәт алмысыныз? Хејр. Чүнки бу һиссләр тәкҹә ҝөјләрә дәвәт алан мәсиһиләрә хас дејил. Јеһованын руһу јердә јашамаға үмид едән инсанларда да ејни гүввә илә фәалијјәт ҝөстәрир. Әҝәр сизи дүшүндүрүрсә ки, ҝөрәсән, ҝөјдә јашамаға дәвәт олунмусунуз, ја јох, бу, артыг ҝөстәрир ки, сиз дәвәт олунмамысыныз. Јеһованын дәвәт етдији кәсләрдә дәвәт олундугларына һеч бир шүбһә олмур! Онлар буна әминдирләр!\n16. Аллаһын руһуну алан һәр кәсин ҝөјләр дәвәтини алмадығыны һарадан билирик?\n16 Мүгәддәс Китабда ҝөјдә јашамаға үмид етмәјән, анҹаг мүгәддәс руһ алан бир чох мөмин инсанлар һагда јазылыб. Онлардан бири Вәфтизчи Јәһја иди. Иса Мәсиһ ону тәрифләмишди, ејни заманда демишди ки, о, сәмави Падшаһлыгда олмајаҹаг (Мәт. 11:10, 11). Давудун да үзәринә мүгәддәс руһ енмишди (1 Ишм. 16:13). О, чох руһани дүшүнҹәли инсан иди, һәтта Аллаһдан илһам алараг Мүгәддәс Китабын бәзи һиссәләрини јазмышды (Марк 12:36). Бунунла белә, Әллинҹи ҝүн бајрамында һәвари Бутрус Давудун ҝөјә галхмадығыны демишди (Һәв. 2:34). Јеһова мүгәддәс руһу васитәсилә бу адамлара гүдрәтли ишләр ҝөрмәјә ҝүҹ вермишди, амма бу руһ онлара ҝөјләр һәјатына сечилдикләрини тәлгин етмәмишди. Бу, о демәк дејил ки, онлар кифајәт гәдәр садиг дејилдиләр, јахуд да ҝөјдә падшаһлыг етмәјә јарамырдылар. Садәҹә олараг, Јеһова онлары јер үзүндәки ҹәннәтдә јашамаг үчүн дирилдәҹәк (Јәһ. 5:28, 29; Һәв. 24:15).\n17, 18. а) Бу ҝүн Аллаһын хидмәтчиләринин әксәријјәти нәјә үмид едир? б) Нөвбәти мәгаләдә һансы суаллар мүзакирә олунаҹаг?\n17 Бу ҝүн Аллаһын хидмәтчиләринин әксәријјәти ҝөјләр дәвәти алмајыб. Онлар да Давуд, вәфтизчи Јәһја вә гәдимдә јашајан диҝәр садиг киши вә гадынлар кими ејни үмидә маликдирләр. Ибраһим пејғәмбәр кими, Аллаһын Падшаһлығынын рәһбәрлији алтында јер үзүндә јашамағы сәбирсизликлә ҝөзләјирләр (Ибр. 11:10). Ҝөјдә јашамаг үчүн сечилән 144 000 нәфәрдән һал-һазырда јер үзүндә аз адам галыб (Вәһј 12:17). Бу, о демәкдир ки, онларын әксәријјәти артыг сонадәк садиг галараг өлүб.\n18 Бәс јердә јашамаға үмид едәнләр мәсһ олундуғуну дејән кәсләрә неҹә јанашмалыдыр? Әҝәр јығынҹағынызда кимсә Мәсиһин өлүмүнү анма мәрасиминдә символлардан гәбул етмәјә башлајарса, онунла неҹә давранмалысыныз? Ҝөјләр дәвәтини алдығыны дејәнләрин сајынын артмасы сизи нараһат етмәлидирми? Бу суаллар нөвбәти мәгаләдә мүзакирә олунаҹаг.\n^  (4-ҹү абзас) Әллинҹи ҝүн бајрамы, чох ҝүман ки, Сина сәһрасында Ганунун верилдији ҝүнлә үст-үстә дүшүр (Чых. 19:1). Әҝәр бу беләдирсә, онда Јеһова Мусанын васитәсилә һәмин ҝүн исраиллиләри Ганун әһдинә дахил етдији кими, Иса Мәсиһ дә һәмин ҝүн јени халгы, руһани Исраили јени әһдә дахил етмишди.\n^  (11-ҹи абзас) Јенидән доғулмағын нә демәк олдуғу барәдә әлавә мәлумат үчүн «Ҝөзәтчи гүлләси» журналынын 2009-ҹу ил 1 апрел сајынын 3—11 сәһифәләринә (рус.) бахын.


Q=12	C=6	SS=0	LS=6	PS=0	DC=0	LC=0	SD=0	BS=1	G0=13	G1=11	G2=8	DLID=az_RU	BODY=Јеһованын Шаһидләри сајтларыны јениләндирдиләр\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман африкаанс ермәни ефик зулу ибо инҝилис исоко испан италјан кинјаруанда кореја коса маҹар полјак португал румын рус серб серб (латын) сесуто (Лесото) словак словен суаһили тсонга фин франсыз хорват чех чичева јапон јунан ҝүрҹү һауса\n15 АВГУСТ 2012-ҸИ ИЛ\nСон бир нечә ај әрзиндә Нју-Јоркда (АБШ) 40 нәфәр Јеһованын Шаһидиндән ибарәт груп Бәдии тәртибат шөбәси вә Јазы шөбәси илә бирликдә jw.org сајтынын јени тәртибаты үзәриндә иш апарырдылар. Мәгсәд — сајты һәм компјутердә, һәм дә мобил ҹиһазларда ҝөрүнүшҹә даһа ҝөзәл, ејни заманда истифадәдә раһат етмәк иди. Үстәлик, сајты јени тәртибатда һазырламагла онлар ики мәгсәдә ҹан атырдылар.\n1. Сајтларымызы бирләшдирмәк. Јеһованын Шаһидләринин үч сајты бир — www.jw.org сајты алтында бирләшдириләҹәк. Диҝәр ики — www.watchtower.org вә www.jw-media.org сајтлары ләғв едиләҹәк. Бунун сајәсиндә Јеһованын Шаһидләри илә бағлы һәр һансы мәлуматы ахтаран инсанлар бир мәнбәдән истифадә едә биләҹәкләр. Мәсәлән, сиз сајтдан бир чох дилләрдә Мүгәддәс Јазылары вә она әсасланан әдәбијјаты охуја, гулаг аса, еләҹә дә сизи марагландыран материалы чап едә биләрсиниз.\n2. Әлавә мәлумат вермәк. Јениләнмиш сајтда Мүгәддәс Јазылара аид гыса ҹаваблар верилир, еләҹә дә Јеһованын Шаһидләринин мүждәчилик фәалијјәти, филиаллары, Падшаһлыг заллары вә вилајәт конгресләри һаггында мәлуматлар ҝәтирилир. «Хәбәрләр» бөлмәсиндә Јеһованын Шаһидләри илә әлагәдар дүнјада баш верән һадисәләр һаггында хәбәрләр верилир. Сајтда һәмчинин аиләләр, јенијетмәләр вә ушаглар үчүн интерактив тапшырыглар да јер алыр.\nИнтернетә 430 дилдә гојулан Јеһованын Шаһидләринин әдәбијјатларыны һәр ҝүн, орта һесабла, бир нечә јүз мин адам ачыб охујур. Сајт истифадәчиләри демәк олар ки, јарым милјона гәдәр фајл јүкләјирләр: аудио, EPUB, PDF-форматда, еләҹә дә мүхтәлиф жест дилләриндә видео-фајллар јүкләјирләр. Һәр ҝүн јүз нәфәр Мүгәддәс Јазылары өјрәнмәк хаһиши илә мүраҹиәт едир.\nЈеһованын Шаһидләринин рәсми сајты јениләнди


Q=18	C=6	SS=3	LS=9	PS=6	DC=0	LC=0	SD=0	BS=2	G0=28	G1=21	G2=10	DLID=az_RU	BODY=Мәтта 18 | Онлајн Мүгәддәс Китаб | Јени дүнја тәрҹүмәси\nПадшаһлыгда ән бөјүк ким олаҹаг (1—6)\nИман јолунда манеәләр (7—11)\nИтмиш гојун һагда мәсәл (12—14)\nДиндашлар арасында проблемләрин һәлли (15—20)\nРәһмсиз нөкәр һагда мәсәл (21—35)\n18 Бу вахт шаҝирдләр Исанын јанына ҝәлиб дедиләр: «Сәмави Падшаһлыгда ән бөјүк ким олаҹаг?»+ 2 Иса јанына балаҹа бир ушаг чағырды вә ону шаҝирдләрин арасына гојуб 3 деди: «Сизә дејирәм, дәјишиб ушаг кими олмасаныз,+ сәмави Падшаһлыға әсла ҝирмәјәҹәксиниз.+ 4 Өзүнү бу ушаг кими кичилдән сәмави Падшаһлыгда ән бөјүк олаҹаг.+ 5 Бунун кими бир ушағы мәним хатиримә гәбул едән мәни дә гәбул едир. 6 Амма мәнә инанан бу кичикләрдән бирини ҝүнаһа сүрүкләјәнин вај һалына! Белә адамын бојнуна дәјирман дашы* асыб дәнизә атсајдылар, даһа јахшы оларды.+ 7 Иман јолунда гојулан манеәләрә ҝөрә вај дүнјанын һалына! Бу јолда манеәләр мүтләг олаҹаг. Амма вај о адамын һалына ки манеәләр онун васитәсилә јаранаҹаг! 8 Әҝәр әлин вә ја ајағын сәни ҝүнаһа сүрүкләјирсә, ону кәс ат.+ Ики әллә ја ики ајагла сөнмәз алова атылмагданса, шикәст ја топал олуб һәјата говушмаг даһа јахшыдыр.+ 9 Һәмчинин әҝәр ҝөзүн сәни ҝүнаһа сүрүкләјирсә, ону чыхар ат. Ики ҝөзлә одлу Һинном вадисинә* атылмагданса, бир ҝөзлә һәјата говушмаг даһа јахшыдыр.+ 10 Бахын һа, бу кичикләрдән биринә сајмазјана јанашмајын. Буну билин ки, онларын мәләкләри ҝөјдә даима сәмави Атамын һүзурунда дурурлар*.+ 11 *—— 12 Неҹә билирсиниз, јүз гојуну олан адамын бир гојуну итсә,+ мәҝәр о, дохсан доггуз гојуну дағда гојуб азмыш гојуну ахтармаға ҝетмәз?+ 13 Әҝәр ону тапса, инанын, дохсан доггуз азмамыш гојундан даһа чох о гојуна ҝөрә шадланаҹаг. 14 Ејнилә дә, мәним ҝөјдәки Атам* бу кичикләрдән бирҹәҹијинин белә мәһв олмасыны истәмир.+ 15 Әҝәр кимсә* сәнә гаршы бир ҝүнаһ иш тутса, ҝет онунла тәкликдә даныш, ҝүнаһыны үзүнә де.+ Әҝәр сәнә гулаг асса, ону газандын.+ 16 Ишдир, гулаг асмаса, өзүнлә бир вә ја ики нәфәр ҝөтүр ки, мәсәлә ики вә ја үч шаһидин дили илә тәсдиг олунсун.+ 17 Әҝәр онлара гулаг асмаса, мәсәләни јығынҹаға даныш. Әҝәр јығынҹаға да гулаг асмаса, гој о адам сәнин үчүн бир бүтпәрәст+ вә ја верҝијыған кими олсун.+ 18 Инанын, јердә бағладығыныз һәр шеј артыг ҝөјдә бағланмыш олаҹаг вә јердә ачдығыныз һәр шеј артыг ҝөјдә ачылмыш олаҹаг. 19 Әмин олун, әҝәр јердә араныздан ики нәфәр ваҹиб бир мәсәлә барәсиндә ҝөјдәки Атама дуа етмәк разылығына ҝәләрсә, Атам онларын истәјини јеринә јетирәҹәк.+ 20 Ики ја үч адам мәним адым наминә бир јерә јығышанда мән дә орада,+ онларын арасындајам». 21 Онда Бутрус ҝәлиб Исадан сорушду: «Аға, кимсә мәнә гаршы ҝүнаһ иш ҝөрәндә ону нечә дәфә бағышламалыјам? Једди дәфә?» 22 Иса она деди: «Једди дәфә јох, лазым ҝәлсә, лап јетмиш једди дәфә бағышламалысан.+ 23 Буна ҝөрә дә сәмави Падшаһлығы нөкәрләриндән борҹларыны ҝери алмаг истәјән бир падшаһа бәнзәтмәк олар. 24 Падшаһ борҹларыны јығанда јанына бир адам ҝәтирдиләр. Бу адам падшаһа он мин талант* пул борҹлу иди, 25 лакин борҹу өдәмәјә имканы јох иди. Падшаһ әмр етди ки, онун өзү, арвад-ушағы вә һәр нәји варса, һамысы сатылсын, борҹ ҝери гајтарылсын.+ 26 Онда нөкәр падшаһын ајағына јыхылыб јалвармаға башлады: “Аға, бир аз сәбир елә, һамысыны гајтараҹағам”. 27 Падшаһын нөкәрә рәһми ҝәлди, ону азад етди, борҹуну да ләғв етди.+ 28 Амма о нөкәр падшаһын јанындан чыхыб она ҹәми јүз динар* борҹу олан бир нөкәр јолдашыны тапды, ону тутуб боғмаға башлады вә деди: “Борҹуму гајтар”. 29 Нөкәр онун ајағына јыхылыб јалвармаға башлады: “Бир аз сәбир елә, һамысыны гајтараҹағам”. 30 Амма о, гулаг асмаг истәмәди. Ҝедиб нөкәри дустагханаја атды ки, борҹуну гајтарана гәдәр орада галсын. 31 Диҝәр нөкәрләр онун бу һәрәкәтини ҝөрәндә чох пис олдулар вә ҝедиб һәр шеји падшаһа данышдылар. 32 Онда падшаһ һәмин нөкәри чағыртдырыб деди: “Еј јарамаз нөкәр! Сән мәнә јалваранда мән бүтүн борҹуну бағышладым. 33 Мәҝәр мән сәнә рәһм етдијим кими, сән дә нөкәр јолдашына рәһм етмәли дејилдин?”+ 34 Падшаһ бәрк гәзәбләнди. О, нөкәри дустагхана ҝөзәтчиләринә верди ки, борҹуну сон гәпијинә кими өдәјәнә гәдәр дустагханада галсын. 35 Әҝәр сиз дә башгаларыны үрәкдән бағышламасаныз,+ ҝөјдәки Атам да сизинлә белә давранаҹаг».+\n^ Јахуд үзүнә бахырлар.\n^ Диҝәр вариант: сизин ҝөјдәки Атаныз.\n^ Он мин ҝүмүш талант алтмыш милјон динара бәрабәр иди. Б14 әлавәсинә бах.


Q=14	C=7	SS=0	LS=0	PS=14	DC=0	LC=0	SD=0	BS=1	G0=13	G1=10	G2=4	DLID=az_RU	BODY=Мәсәлләр 9 | Онлајн Мүгәддәс Китаб | Јени дүнја тәрҹүмәси\nҺәгиги һикмәтин дәвәти (1—12)\nМәним сајәмдә өмрүн узанар (11)\nАхмаг гадынын дәвәти (13—18)\nОғурлуг су ширин олар (17)\n9 Һәгиги һикмәт евини тикиб,Једди сүтунуну јонуб. 2 Һејванларыны кәсиб,Шәрабына әдва гатыб,Сүфрәсини ачыб. 3 Кәнизләрини ҝөндәриб.Шәһәрин һүндүр јерләриндә ҹар чәкирләр:+ 4 «Ҹаһилләр бура ҝәлсин». О, ағылсыза белә дејир: 5 «Ҝәлин чөрәјимдән јејин,Түнд шәрабымдан ичин. 6 Ҹәһаләти атын вә јашајын,+Дәрракә јолу илә јеријин».+ 7 Ришхәндчијә өјүд-нәсиһәт верән һөрмәтдән дүшәр,+Шәр адамы данлајан јараланар. 8 Ришхәндчини мәзәммәт етмә, јохса сәндән зәһләси ҝедәр,+ Ағыллы адамы мәзәммәт ет, сәни севәр.+ 9 Ағыллы адама өјүд-нәсиһәт версән, һикмәти артар.+ Салеһә билик версән, елми чохалар. 10 Јеһовадан горхмагдыр һикмәтин башы,+Мүгәддәс Аллаһын елми+ дәрракә верир. 11 Чүнки мәним сајәмдә өмрүн узанар,+Илләринин үстүнә илләр ҝәләр. 12 Һикмәтли олсан, хејир тапарсан,Ришхәндчилик етсән, зәрәрини өзүн чәкәрсән. 13 Ахмаг гадын һај-күј салар.+ О, ҹаһилдир, һеч нә ганмыр. 14 О, шәһәрин һүндүр јериндә,Евинин гапысында кәтил гојуб отурур.+ 15 Јолдан кечәнләри чағырыр,Өз јолу илә ҝедәнләри һајлајыр: 16 «Ҹаһилләр бура ҝәлсин». Ағылсызлара дејир:+ 17 «Оғурлуг су ширин олар,Ҝизли јејилән чөрәјин башга ләззәти вар».+ 18 Амма онларын хәбәри јохдур ки, өлүмүн дустаглары орададыр.Онун гонаглары Мәзарын* дәринликләриндәдир.+


Q=12	C=0	SS=0	LS=6	PS=6	DC=0	LC=0	SD=0	BS=1	G0=31	G1=19	G2=12	DLID=az_RU	BODY=Һакимләр 13 | Онлајн Мүгәддәс Китаб | Јени дүнја тәрҹүмәси\nМәләк Мәнуһла арвадынын јанына ҝәлир (1—23)\nШимшон доғулур (24, 25)\n13 Исраиллиләр јенә дә Јеһованын өнүндә пис ишләр ҝөрдүләр.+ Јеһова да онлары гырх ил филиштлиләрә табе етди.+ 2 О вахт Дан+ гәбиләсиндән Мәнуһ+ адлы сораһлы+ бир киши варды. Онун арвады сонсуз иди, ушағы олмурду.+ 3 Бир дәфә Јеһованын мәләји гадына ҝөрүнүб деди: «Сән сонсузсан, ушағын олмур. Анҹаг инди һамилә галыб бир оғул доғаҹагсан.+ 4 Мәбада дилинә шәраб, башга кефләндириҹи ички,+ нә дә һарам бир шеј вурасан.+ 5 Сән һамилә галыб бир оғул доғаҹагсан. Онун башына үлҝүҹ дәјмәмәлидир.+ Чүнки ушаг дүнјаја ҝәләндән Аллаһын нәзириси олаҹаг вә Исраили филиштлиләрдән гуртараҹаг».+ 6 Гадын ҝедиб әринә деди: «Јаныма бир Аллаһ адамы ҝәлмишди. О, Аллаһын мәләјинә охшајырды, ҝөркәминдән әзәмәт јағырды. Мән онун һарадан ҝәлдијини сорушмадым, о да мәнә адыны демәди.+ 7 Тәкҹә буну деди: “Һамилә галыб оғул доғаҹагсан. Мәбада шәраб вә ја башга кефләндириҹи ички ичәсән, дилинә һарам бир шеј вурасан. Чүнки ушаг дүнјаја ҝәләндән та өләнәдәк Аллаһын нәзириси олаҹаг”». 8 Мәнуһ Аллаһа јалварыб деди: «Јеһова, нә олар, гој ҝөндәрдијин Аллаһ адамы јенә ҝәлсин вә бизә баша салсын ки, ушағы неҹә тәрбијә етмәлијик». 9 Аллаһ Мәнуһу ешитди, Аллаһын мәләји јенә гадынын јанына ҝәлди. Гадын бајырда отурмушду, әри Мәнуһ онунла дејилди. 10 Гадын тез әринин јанына гачыб деди: «Оҝүнкү адам јенә ҝәлиб».+ 11 Мәнуһ арвады илә ҝәлиб һәмин адама деди: «Арвадымла данышан сән идин?» О: «Мән идим», — дејә ҹаваб верди. 12 Мәнуһ она деди: «Тәки дедикләрин чин олсун! Бәс ушаг һансы јолун јолчусу олаҹаг, нә ишин саһиби олаҹаг?»+ 13 Јеһованын мәләји Мәнуһа деди: «Гој арвадын она сөјләдијим шејләрдән узаг дурсун.+ 14 Мејнә мәһсулларындан һеч нә јемәсин, нә шәраб, нә башга кефләндириҹи ички ичмәсин,+ дилинә һеч бир һарам шеј вурмасын.+ Она бујурдуғум һәр шеји јеринә јетирсин». 15 Мәнуһ Јеһованын мәләјинә деди: «Риҹа едирәм, ајаг сахла, гој сәнин үчүн оғлаг кәсәк».+ 16 Јеһованын мәләји Мәнуһа ҹаваб верди: «Лап галсам да, јемәк јемәјәҹәјәм. Јох әҝәр Јеһоваја јандырма гурбаны тәгдим етмәк истәјирсәнсә, онда бујур, елә». Мәнуһ билмирди ки, гаршысындакы Јеһованын мәләјидир. 17 О, Јеһованын мәләјиндән сорушду: «Сәнин адын нәдир?+ Адыны сөјлә ки, дедикләрин јеринә јетәндә сәнә алгыш охујаг». 18 Лакин Јеһованын мәләји она деди: «Адымы нә едирсән? Адым харигүладәдир». 19 Сонра Мәнуһ бир оғлаг вә тахыл тәгдимәси ҝөтүрүб, дашын үстүндә Јеһоваја тәгдим етди. Мәнуһла арвады дуруб бахаркән О, гәрибә бир шеј етди. 20 Гурбанҝаһдан алов чыхыб ҝөјә галханда Јеһованын мәләји Мәнуһла арвадынын ҝөзү габағында аловун ичиндә ҝөјә галхды. Онларын икиси дә үзүстә јерә дөшәнди. 21 Јеһованын мәләји даһа Мәнуһла арвадына ҝөрүнмәди. Онда Мәнуһ баша дүшдү ки, сән демә, бу, Јеһованын мәләји имиш.+ 22 О, арвадына деди: «Биз Аллаһы ҝөрмүшүк, һөкмән өләҹәјик».+ 23 Арвады исә она деди: «Јеһова бизи өлдүрмәк истәсәјди, биздән јандырма гурбаныны, тахыл тәгдимәсини гәбул етмәзди.+ О, бүтүн бунлары бизә ҝөстәрмәзди, бу шејләри бизә демәзди». 24 Вахт-вәдә јетишди, гадынын бир оғлу олду вә адыны Шимшон+ гојду. Ушаг бөјүјүр, Јеһова ону сахлајырды. 25 Бир мүддәт сонра Сораһ илә Әштул+ арасында, Маһане-Данда+ Јеһованын руһу онун үзәринә енди*.+\n^ Һәрфән: ону јөнәлтмәјә башлады.


Q=6	C=2	SS=0	LS=4	PS=0	DC=0	LC=0	SD=0	BS=0	G0=36	G1=31	G2=19	DLID=az_RU	BODY=06 Јанвар 2022\nМирзә Ҹавад Аға Мәлики Тәбризи һәзрәт Фатимәнин (ә) шәһадәт ҝүнү мүнасибәтилә јазыр:\nҸәмадиус-сани ајын үчүндә ханымлар ханымы һәзрәт Зәһра (ә) вәфат етмишдир. Сәһиһ рәвајәтә ҝөрә һәзрәтин шәһадәт ҝүнү бу ҝүндүр. О, бу ҝүн һаггы әлиндән алынмыш вә зүлмә мәруз галмыш бир һалда дүнјадан көчдү. Шиәләр бу ҝүнә вәфадар галараг ону мүсибәт вә гәм ҝүнү гәрар вермәлидирләр. Чүнки бу ҝүн о һәзрәтин јахынлары Рәсули-әкрәмин (с) вәфатындан сонра икинҹи мүсибәти јашадылар.\nИмам Әлинин (ә) һәзрәт Зәһраја (ә) әзадарлығы\nӘмирәлмөминин Әли (ә) үчүн Пејғәмбәрин (с) вәфатындан сонра һеч бир ҝүн, бу ҝүн гәдәр мүсибәтли вә ағрылы-аҹылы олмајыб. Һәзрәт Зәһраны (ә) итирмәк Әли (ә) үчүн чох ағыр иди. Она ҝөрә дә Әли (ә) ханым Зәһранын (ә) мүсибәтиндә нөвһә охуду, ағлады вә ондан ајрылыға ҝөрә шикајәт едәрәк деди:\n“Ҹаным аһ зинданында һәбс олуб. Каш, ҹаным да бу наләләримлә бирҝә чыхајды. Сәндән сонра јашамағын һеч бир фајдасы јохдур. Сәндән сонра өмрүмүн узун ола биләҹәјиндән горхдуғум үчүн ағлајырам.”\nҺәмчинин бу мәзмунда диҝәр бир нөвһә охумушдур:\n“Әһмәддән сонра Фатимәни итирмәк ҝөстәрир ки, һеч бир дост әбәди галмыр. Онлары итирдикдән сонра һәјат сәнин үчүн неҹә хош кечә биләр? Анд олсун ҹанына, бу мүмкүн олан шеј дејил. Инсан достунун өлмәмәсини истәјир, анҹаг бу гејри-мүмкүндүр.” (“Биһарул-әнвар”, ҹ. 43, сәһ. 216)\nҸаныма анд олсун ки, Имам Әлинин (ә) бу шер вә нәсрләрини хатырламаг ағыллары мат гојур. О һәзрәтин белә бир сөзләр демәси о гәдәр дә садә мәсәлә дејилдир. Бу сөзләр һәзрәт Зәһранын (ә) Аллаһ јанында мәгамынын әзәмәтини, онун Аллаһ јанында фәзиләтини ҝөстәрир. Һәзрәт Әлинин (ә) туфанларын белә ону јериндән тәрпәдә билмәдији, һеч бир шејин ону сындыра билмәдији, ондан селләр ахан вә зирвәсинә гушлары белә уча билмәдији бир дағ кими сәбринә диггәт етмәклә, һәзрәт Зәһрадан (ә) ајрылығына ҝөрә белә бир вәзијјәтә дүшмәси вә бу сөзләри дилинә ҝәтирмәси чох-чох һејрәтләндириҹи бир мәсәләдир.\nƏҝәр Фатимәнин (ә) фәзиләти ән јүксәк дәрәҹәдә олмасајды вә бу мүсибәтә ҝөрә аһ-налә етмәк јахшы олмасајды, Имам Әли (ә) онун мүсибәтиндә бу гәдәр аһ-налә етмәзди.\nОна ҝөрә шиәләр дә һәзрәт Фатимәнин (ә) вәфат ҝүнүнү өзләри үчүн һүзн ҝүнү гәрар вермәкдә, һәмин ҝүнү матәм сахламагда, о һәзрәтин мүсибәтләрини зикр етмәкдә ҝәрәк Әлини (ә) өзләринә өрнәк ҝөтүрсүнләр. Чүнки һәзрәт Зәһра (ә) атасынын тәк өвлады, ән севимлиси иди. Пејғәмбәр (с) онунла елә рәфтар едирди ки, ондан башга һеч кәслә елә рәфтар етмәмишдир. Шиәләр вә онларын мүхалифләри Пејғәмбәрин (с) һәзрәт Зәһра (ә) барәдә белә бујурдуғуну дејибләр: “Фатимә мәним ҹанымын бир һиссәсидир. Һәр кәс ону гәзәбләндирсә, мәни гәзәбләндирмишдир.”\nФатимә Зәһранын (ә) вәсијјәтиндә шиәнин һагг олмасынын исбаты\nҺәзрәт Фатимә (ә) өлүм јатағында оларкән биринҹи вә икинҹи хәлифәдән Пејғәмбәрин (с) бу һәдисини өз гулаглары илә ешитдикләринә етираф алдыгдан сонра һәмин һәдислә онларын әлејһинә дәлил ҝәтирди вә сонра әлләрини галдырыб деди: “Илаһи, Өзүн шаһид ол ки, бу ики нәфәр мәни гәзәбләндирди.” Сонра да Әлијә (ә) вәсијјәт етди ки, онун дәфнини вә гәбринин јерини о ики нәфәрдән ҝизли сахласын.\nҸаныма анд олсун ки, һәзрәт Зәһранын (ә) бу вәсијјәти Аллаһ јолунда ҹиһад, шиә мәзһәбинин һагг олдуғунун, диҝәр мәзһәбләрин исә батил олмасыны сүбут етмәк үчүн һәр ајә вә дәлилдән даһа фајдалыдыр. Чүнки онун дәфнинин ҝизли олмасы вә гәбринин јеринин ҝизли галмасы суал јарадыр. Һәр кәс бу суала ҹаваб тапмаг ардынҹа олса, баша дүшәҹәк ки, бунлар о һәзрәтин вәсијјәти әсасында ҝизли сахланылмышдыр. Ҹаваб ахтаран шәхсә сәманын ортасына чатмыш ҝүн кими ајдын олаҹаг ки, атасынын јадиҝары о ики нәфәрә гаршы гәзәбли олдуғу һалда дүнјадан көчмүшдүр, атасы вә мөвласы Пејғәмбәрлә (с) ҝөрүшдүкдә онлардан шикајәт етмишдир. Бу мәсәлә о ики нәфәр үчүн бөјүк рүсвајчылыгдыр вә даһа бундан бөјүк рүсвајлыг ола билмәз.\nХүсусилә дә Гуранын бәзи ајәләри бујурур:\n“(Ја Пејғәмбәр!) Де: Мән сиздән бунун (рисаләти тәблиғ етмәјимин) мүгабилиндә гоһумлуг мәһәббәтиндән (Әһли-бејтә севҝидән) башга бир шеј истәмирәм.” (“Шура” сурәси, ајә 23)\n“Де: Мән сиздән һеч бир әвәз истәмирәм, о сизин олсун.” (“Сәба” сурәси, ајә 47)\nАллаһын рәсулу (с) дүнјадан көчәндә онун јер үзүндә Фатимәдән (ә) даһа јахын бир кәси јох иди.\nБунлара диггәт етмәклә, һеч бир агил шәхс өзүндә шүбһәјә јол вермәз ки, Пејғәмбәрин (ә) рисаләт муздуну вермәкдә хәјанәт едән кәс, Пејғәмбәрин (с) ҹанишини ола билмәз вә онун хилафәт күрсүсүндә отурмаға лајиг дејил. Мәлумдур ки, Пејғәмбәрә (с) хәјанәт едән вә онун јахынларынын һаггыны вермәјән кәс, она јахын олмајанларын һаггына да риајәт етмәјәҹәк. Пејғәмбәрин (с) гызына зүлм едән, үммәт арасында неҹә әдаләтлә рәфтар едә биләр? Бу мәсәлә алим вә наданын чох асанлыгла баша дүшдүјү бир мөвзудур. Хүсусилә дә шиә вә әһли-сүннәнин мәшһур тәфсирчиләринин јекдил нәзәринә ҝөрә “тәтһир” ајәси һәзрәт Зәһранын (ә) шәниндә назил олмушдур. Она ҝөрә дә Гуранын ачыг-ајдын шәкилдә һәзрәт Зәһраны (ә) һәр бир сәһв вә хәтадан пак билдији, она гаршы севҝини ваҹиб етдији бир һалда кимсә она зүлм етсә вә һаггыны гәсб етсә, һеч вахт бу зүлм вә әзаб-әзијјәт етмәсинә сәһиһ шәри јолла һагг газандыра билмәз.\nЕј инсанлар! Ағлајын, севимли, кәрим вә аләмләрә рәһмәт пејғәмбәринин гәлбинин парчасы вә пак гызына гаршы олан бу бөјүк ҹинајәтә! Һәлә атасынын кәфәнинин сују гурумамыш онун һаггыны гәсб етдиләр, атасынын ирсиндән мәһрум етдиләр, үзүнә силлә вурдулар, өвладыны сигт етдиләр. Аллаһын мүгәррәб мәләкләринин мүддәтләрлә дајаныб ҝөзләдији вә иҹазә алмадан ҝирмәдикләри евинин гапысына од вурдулар.\nҺәр һалда шиәләр бу ҝүн Пејғәмбәрин (с) разылығына сәбәб олаҹаг, Фатимәнин (ә) Аллаһынын ону бәјәнәҹәк вә шиәлик һаггы јеринә јетириләҹәк бир шәкилдә һәзрәт Зәһраны (ә) зијарәт етсинләр вә она салават ҝөндәрсинләр.\n1509 дәфә бахылыб


Q=1	C=0	SS=0	LS=0	PS=0	DC=0	LC=0	SD=0	BS=2	G0=122	G1=109	G2=42	DLID=az_RU	BODY=Јеһова сәхавәтли вә мүлајим Аллаһдыр | Тәлим\n«Рәбб һамыја хејирхаһлыг едәр, јаратдыгларынын һәр биринә мәрһәмәт ҝөстәрәр» (МӘЗ. 145:9).\nБу мәгаләдә Јеһованын һансы ики хүсусијјәтини мүзакирә етдик?\nЈеһованын сәхавәтлилијини неҹә тәглид едә биләрик?\nЈеһованын мүлајимлијини һансы саһәләрдә тәглид едә биләрик?\n1, 2. Јеһованын досту олан кәсләрин һансы имканлары вар?\n«БИЗ 35 илә јахындыр ки, евлијик, — дејә Моника адлы баҹы гејд едир. — Әримлә бир-биримизи чох јахшы таныјырыг. Үстүндән узун илләр кечмәсинә бахмајараг, бир-биримиз һагда һеч вахт билмәдијимиз јени шејләр өјрәнирик». Шүбһәсиз, буну бир чох никаһлара вә достлуг мүнасибәтләринә дә шамил етмәк олар.\n2 Адәтән, севдијимиз инсанлары даһа јахындан танымаг хошумуза ҝәлир. Анҹаг ән јахшы достлуг Јеһова илә гурулан достлугдур. Биз һеч вахт Онун һаггында һәр шеји өјрәнә билмәрик (Ром. 11:33). Бизим әбәдијјәт бојунҹа Јеһованын кејфијјәтләри барәдә өјрәнмәк вә онлары даһа чох гијмәтләндирмәк имканымыз олаҹаг (Ваиз 3:11).\n3. Бу мәгаләдә нәји мүзакирә едәҹәјик?\n3 Әввәлки мәгалә бизә Јеһованын ики хүсусијјәтини гијмәтләндирмәјә көмәк етди. Орадан өјрәндик ки, Јеһова әлчатан вә ајры-сечкилик етмәјән Аллаһдыр. Инди исә ҝәлин Онун даһа ики ҹәлбедиҹи хүсусијјәтини — сәхавәтлилик вә мүлајимлик хүсусијјәтләрини мүзакирә едәк. Бунунла биз Јеһованын һамыја хејирхаһлыг едән, јаратдыгларынын һәр биринә мәрһәмәт ҝөстәрән Аллаһ олдуғуну даһа ајдын баша дүшәҹәјик (Мәз. 145:9).\nЈЕҺОВА СӘХАВӘТЛИ АЛЛАҺДЫР\n4. Сәхавәтли олмаг өзүнә нәји дахил едир?\n4 Сәхавәтли олмаг өзүнә нәји дахил едир? Бу суалын ҹавабыны Исанын Һәвариләрин ишләри 20:35 ајәсиндә гәләмә алынмыш сөзләриндә тапырыг: «Вермәк алмагдан даһа чох хошбәхтлик ҝәтирир». Бу садә сөзләрлә Иса әсил сәхавәтлилијин маһијјәтини ачыглајыр. Сәхавәтли инсан башгаларынын рифаһы үчүн вахтыны, ҝүҹүнү вә вәсаитини әсирҝәмир вә буну ҹанла-башла едир. Әслиндә, сәхавәтлилик һәдијјәнин бөјүклүјү вә ја кичиклији илә јох, инсанын һансы нијјәтдән ирәли ҝәләрәк вермәси илә өлчүлүр. (2 Коринфлиләрә 9:7 ајәсини оху.) Һеч кәс хошбәхт Аллаһымыз Јеһова гәдәр сәхавәтли ола билмәз (1 Тим. 1:11).\n5. Јеһова сәхавәтлилији неҹә тәзаһүр етдирир?\n5 Јеһова сәхавәтлилији неҹә тәзаһүр етдирир? О, бүтүн бәшәријјәтин, о ҹүмләдән һәлә Она ибадәт етмәјән инсанларын тәләбатларынын гајғысына галыр. Һәгигәтән дә, Јеһова һамыја хејирхаһлыг едир. О, «ҝүнәшә әмр едир ки, писләрин дә, јахшыларын да үзәринә доғсун; јағыша әмр едир ки, салеһләрин дә, гејри-салеһләрин дә үзәринә јағсын» (Мат. 5:45). Елә бу сәбәбдән дә һәвари Павел Јеһоваја ибадәт етмәјәнләрлә сөһбәт едәркән демишди: «[О,] сизә јахшылыг едәрәк ҝөјдән јағыш јағдырыр, бәрәкәтли мөвсүмләр вә бол-бол гида верир, үрәјинизи шадлыгла дојдурурду» (Һәв. иш. 14:17). Бурадан ајдын ҝөрүнүр ки, Јеһова һамыја гаршы сәхавәтлидир (Лука 6:35).\n6, 7. а) Јеһова хүсусилә кимләрин еһтијаҹларыны өдәмәкдән зөвг алыр? б) Аллаһын Өз садиг хидмәтчиләринин гајғысына неҹә галдығыны нүмунә әсасында ҝөстәрин.\n6 Өз садиг бәндәләринин еһтијаҹларыны өдәмәк Јеһоваја хүсуси зөвг верир. Давуд падшаһ јазмышды: «Ҝәнҹлијимдән гоҹалығымадәк салеһин тәрк едилдијини, нәслинин чөрәк үчүн диләндијини ҝөрмәмишәм» (Мәз. 37:25). Бир чох садиг мәсиһчиләр Јеһованын бу ҹүр гајғысыны өз үзәрләриндә һисс етмишләр. Ҝәлин бир нүмунәјә бахаг.\n7 Таммүддәтли хидмәтчи олан Ненси офисиант ишләјирди. Бир нечә ил бундан әввәл о, чәтинликлә үзләшди. О хатырлајыр: «Сәһәриси ҝүн евин кирајәсини өдәмәк үчүн 66 доллар лазым иди. Пулу һарадан тапаҹағымы билмирдим. Проблемим барәдә дуа едиб ишә ҝетдим. Һәмин ахшам бу гәдәр чај пулу алаҹағымы ҝөзләмирдим, чүнки, адәтән, белә вахтларда чох иш олмур. Тәәҹҹүблүдүр ки, һәмин ахшам ресторана бир нечә мүштәри ҝәлмишди. Нөвбәм гуртардыгдан сонра алдығым чај пулуну һесаблајанда ҝөрдүм ки, нә аз, нә чох дүз 66 доллардыр». Ненси әминдир ки, онун еһтијаҹларыны сәхавәтлә өдәјән Јеһова Аллаһдыр (Мат. 6:33).\n8. Јеһованын ән сәхавәтли һәдијјәси нәдир?\n8 Јеһованын бүтүн инсанлара бәхш етдији ән сәхавәтли һәдијјә Оғлунун фидјә гурбанлығыдыр. Иса демишди: «Аллаһ дүнјаны о гәдәр севир ки, јеҝанә Оғлуну онун уғрунда гурбан верди; буну она ҝөрә етди ки, она иман едәнләрин һеч бири мәһв олмасын, һамысы әбәди јашасын» (Јәһ. 3:16). Бурада ишләдилән «дүнја» сөзү алтында бүтүн бәшәријјәт нәзәрдә тутулур. Бәли, Јеһованын бу сәхавәтли һәдијјәсини гәбул едән бүтүн инсанлар ондан фајдалана биләрләр. Исаја иман едәнләр әбәди һәјата говушаҹаглар (Јәһ. 10:10). Доғрудан да, Јеһованын сәхавәтлилијинә бундан бөјүк сүбут ола биләрми?\nЈЕҺОВАНЫН СӘХАВӘТЛИЛИЈИНИ ТӘГЛИД ЕДИН\nЈеһова исраиллиләрдән Онун кими сәхавәтли олмаларыны истәјирди (9-ҹу абзаса бах)\n9. Јеһованын сәхавәтлилијини неҹә тәглид едә биләрик?\n9 Јеһованын сәхавәтлилијини неҹә тәглид едә биләрик? «Һәјатдан һәзз алмағымыз үчүн» Јеһова «бизи һәр шејлә бол-бол тәмин [едиб]», биз дә башгаларына севинҹ бәхш етмәк үчүн онлара «әл тутмаға һазыр [олмалыјыг]» (1 Тим. 6:17—19). Севдикләримизә вә корлуг чәкәнләрә һәдијјәләр бағышламаг бизим үчүн чох хошдур . (Ганунун тәкрары 15:7 ајәсини оху.) Сәхавәтли олмағы јаддан чыхартмамаға бизә нә көмәк едә биләр? Бәзи мәсиһчиләр гәрара ҝәлмишләр ки, һәр дәфә һәдијјә аланда өзләри дә кимәсә һәдијјә версинләр. Мәсиһчи јығынҹағында бир чох баҹы-гардашлар сәхавәтлилик ҝөстәрмәкдә јахшы нүмунәдирләр.\n10. Сәхавәтли олмағын ән јахшы үсулларындан бири һансыдыр?\n10 Сәхавәтли олмағын ән јахшы үсулларындан бири сөздә вә әмәлдә фәдакар олмагдыр. Биз буну неҹә едә биләрик? Вахтымызы вә ҝүҹүмүзү сәрф едәрәк башгаларына көмәк етмәклә (Гал. 6:10). Нә дәрәҹәдә сәхавәтли олдуғумузу јохламаг үчүн өзүмүздән соруша биләрик: «Башгалары мәним онлары динләмәјә һазыр олдуғуму ҝөрүрләрми? Әҝәр кимсә мәндән һәр һансы иши вә ја тапшырығы јеринә јетирмәк үчүн көмәк истәјирсә, имкан дахилиндә көмәк әлими узадыраммы? Сонунҹу дәфә нә вахт аилә үзвләрими вә ја һәмиманлыларымы үрәкдән тәрифләмишәм?» «Һәмишә верин» ҝөстәришинә әмәл етдијимиз тәгдирдә, Јеһова илә вә достларымызла јахын мүнасибәтләримизин олаҹағына әмин ола биләрик (Лука 6:38; Сүл. мәс. 19:17).\n11. Јеһоваја гаршы сәхавәтлилик ҝөстәрмәјин бәзи үсуллары һансылардыр?\n11 Биз Јеһоваја гаршы да сәхавәтлилик ҝөстәрә биләрик. «Рәбби вар-дөвләтинлә... шәрәфләндир», — дејә Мүгәддәс Јазылар нәсиһәт едир (Сүл. мәс. 3:9). Малик олдуғумуз «вар-дөвләтә» Аллаһа хидмәтә һәср едә биләҹәјимиз вахтымыз, ҝүҹүмүз вә вәсаитләримиз дахилдир. Һәтта балаҹа ушаглар белә Јеһоваја гаршы сәхавәтли олмағы өјрәнә биләрләр. Ҹејсон адлы бир ата дејир: «Адәтән, биз ианә етмәк истәдијимиз пулу ушаглара веририк ки, Падшаһлыг залында ианә гутусуна онлар атсын. Бу, онларын чох хошуна ҝәлир, чүнки бунунла Јеһоваја нәсә вермиш олурлар». Кичик јашларындан Јеһоваја нәсә вермәкдән севинҹ дујан ушаглар бөјүјәндә дә сәхавәтли олурлар (Сүл. мәс. 22:6).\nЈЕҺОВА МҮЛАЈИМ АЛЛАҺДЫР\n12. Мүлајим олмаг нә демәкдир?\n12 Азәрбајҹанҹа Јени Дүнја тәрҹүмәсиндә «ағыллы-камаллы» кими тәрҹүмә олунан јунан сөзү «мүлајим» вә «ҝүзәштә ҝедән» демәкдир (Тит. 3:1, 2). Мүлајим инсан ганунун нөгтәбәнөгтә јеринә јетирилмәсини тәкид етмир, о, кобуд, һәддиндән артыг сәрт вә тәләбкар дејил. Әксинә, башгалары илә јумшаг рәфтар едир, онларын имканларыны вә шәраитләрини нәзәрә алыр. Мүлајим инсан башгаларыны динләмәји баҹарыр, јери дүшәндә онларын истәкләринә ҝүзәштә ҝедир вә өз тәләбләрини онларын вәзијјәтләринә ујғунлашдырыр.\n13, 14. а) Јеһова мүлајимлији неҹә тәзаһүр етдирир? б) Јеһованын Лутла рәфтарындан мүлајимлијә даир нә өјрәнирик?\n13 Јеһова мүлајимлији неҹә тәзаһүр етдирир? Јеһова хидмәтчиләринин һиссләрини нәзәрә алыр вә чох вахт онларын хаһишләрини јеринә јетирир. Мисал үчүн, Онун салеһ Лутла неҹә рәфтар етдијинә диггәт јетирәк. Содом вә Һоморра шәһәрләрини мәһв етмәк гәрарына ҝәләндә О, Лута дағлара гачмағы тапшырмышды. Анҹаг бәзи сәбәбләрдән Лут Јеһоваја јалварды ки, она башга јерә гачмаға иҹазә версин. Лутун хаһишинин нә демәк олдуғу үзәриндә бир анлыг дүшүнүн: әслиндә, Лут Јеһовадан ҝөстәришләрини дәјишмәсини хаһиш едирди! (Јарадылыш 19:17—20 ајәләрини оху.)\n14 Әлбәттә, кимсә Луту зәифликдә вә ја итаәтсизликдә иттиһам едә биләр. Шүбһә јохдур ки, Јеһова Луту хилас етмәјә гадир иди, буна ҝөрә дә онун горхмаға һеч бир әсасы јох иди. Амма Лут јенә дә горхурду. Јеһова онун һиссләринә һөрмәт ҝөстәрди вә мәһв етмәјә һазырлашдығы башга бир шәһәрә гачмаға иҹазә верди. (Јарадылыш 19:21, 22 ајәләрини оху.) Бурадан ајдын ҝөрүнүр ки, Јеһова һәддиндән артыг сәрт вә тәләбкар дејил, мүлајим вә ҝүзәштә ҝедән Аллаһдыр.\n15, 16. Јеһованын мүлајимлији Мусанын ганунунда өз әксини неҹә тапыб? (Мәгаләнин әввәлиндәки шәклә бах.)\n15 Инди исә ҝәлин Мусанын ганунда өз әксини тапан Јеһованын мүлајимлијинин башга бир нүмунәсинә нәзәр салаг. Әҝәр исраилли гојун вә ја кечи гурбаны ҝәтирмәк үчүн һәддән артыг касыб идисә, ики гумру гушу вә ја ики ҝөјәрчин гурбаны тәгдим едә биләрди. Бәс әҝәр онун ҝүҹү ики ҝөјәрчинә дә чатмырдыса, онда неҹә? Белә олан һалда, Јеһова корлуг ичиндә јашајан исраиллијә бир аз ун тәгдими ҝәтирмәјә иҹазә верирди. Анҹаг ваҹиб бир амилә диггәт јетирәк: исраилли истәнилән нөв јох, јалныз «нарын ун», һөрмәтли гонаг үчүн биширилән чөрәјин унундан тәгдим етмәли иди (Јар. 18:6). Нәјә ҝөрә бу, белә әһәмијјәтли иди? (Левилиләрә 5:7, 11 ајәләрини оху.)\n16 Тәсәввүр един ки, сиз исраиллисиниз, өзү дә чох касыбсыныз. Әлиниздә бир гәдәр ун мүгәддәс мәскәнә дахил олур вә варлы исраиллиләрин һејван гурбанлары ҝәтирдикләрини ҝөрүрсүнүз. Ола билсин, бу гәдәр әһәмијјәтсиз бир гурбан ҝәтирдијинизә ҝөрә хәҹаләт чәкирсиниз. Сонра исә хатырлајырсыныз ки, тәгдиминиз Јеһованын ҝөзүндә дәјәрлидир. Нәјә ҝөрә? Әввәла, Јеһова тәләб едир ки, ҝәтирилән ун әла нөв олсун. Маһијјәт етибарилә, Јеһова исраиллиләрә белә демишди: «Билирәм, сәнин башгалары гәдәр имканын јохдур, анҹаг ону да билирәм ки, сән Мәнә малик олдуғунун ән јахшысыны верирсән». Һәгигәтән дә, Јеһова хидмәтчиләринин мәһдудијјәтләрини вә шәраитләрини нәзәрә алараг мүлајимлик тәзаһүр етдирир (Мәз. 103:14).\n17. Јеһова һансы хидмәти гәбул едир?\n17 Јеһованын мүлајим олдуғуну вә ҹанла-башла етдијимиз хидмәти гәбул етдијини билмәк бизә тәсәлли верир (Колос. 3:23). Констанс адлы јашлы италјан баҹы дејир: «Јарадан барәдә башгаларына данышмаг ән чох севдијим ишдир. Елә буна ҝөрә дә мән һәмишә тәблиғ едир вә Мүгәддәс Китаб өјрәнмәси кечирирәм. Сағламлығым уҹбатындан даһа чох хидмәт едә билмәдијим үчүн һејфсиләнирәм. Анҹаг баша дүшүрәм ки, Јеһова имканларымын мәһдуд олдуғуну билдији вә мәни севдији үчүн ҝөрдүјүм ишләри гијмәтләндирир».\nЈЕҺОВАНЫН МҮЛАЈИМЛИЈИНИ ТӘГЛИД ЕДИН\n18. Валидејнләр Јеһованын нүмунәсини неҹә тәглид биләрләр?\n18 Јеһованын мүлајимлијини неҹә тәглид едә биләрик? Ҝәлин Јеһованын Лутла неҹә рәфтар етдији барәдә бир дә дүшүнәк. Онун Лута һара ҝетмәли олдуғуну демәјә там ихтијары чатырды. Анҹаг О, өз һиссләрини дилә ҝәтирән Луту хејирхаһлыгла динләди вә онун хаһишини јеринә јетирди. Әҝәр өвладларыныз варса, Јеһованын нүмунәсини тәглид един. Ушагларынызын хаһишләрини динләјиб мүнасиб олан арзуларыны һәјата кечирин. Бунунла әлагәдар «Ҝөзәтчи гүлләси» журналынын 2007-ҹи ил сентјабр сајында јазылмышды ки, бәзи валидејнләр евдә тәсис етдикләри гајда-ганунлары ушаглары илә мүзакирә едә биләрләр. Мәсәлән, валидејнләрин ушагларынын нә заман евә ҝәлмәли олдугларына даир конкрет вахт тәјин етмәјә ихтијарлары чатыр. Һәтта белә олан һалда да мәсиһчи валидејнләр һәмин вахтла бағлы ушагларынын фикирләринә гулаг аса биләрләр. Мүгәддәс Китаб принсипләри позулмурса, бәзән валидејнләр ушагларына ҝүзәштә ҝетмәји гәрара ала биләрләр. Ола билсин, валидејнләр диггәт јетирмишләр ки, онлар евдәки гајда-ганунлара даир ушагларын фикирләрини нәзәрә аланда бу гајдалары баша дүшмәк вә табе олмаг ушаглара асан олур.\n19. Ағсаггаллар Јеһованын мүлајимлијини неҹә тәглид едә биләрләр?\n19 Јығынҹаг ағсаггаллары һәмиманлыларынын вәзијјәтини нәзәрә алараг Јеһованын мүлајимлијини тәглид етмәјә чалышырлар. Унутмајаг ки, касыб исраиллиләрин ҝәтирдији гурбанлар белә Јеһова үчүн дәјәрли иди. Ејнилә, бәзи баҹы-гардашларымыз да зәиф сағламлыг вә гоҹалыг уҹбатындан, еләҹә дә диҝәр сәбәбләрдән хидмәтдә чох иштирак едә билмирләр. Бәс әҝәр бу әзиз баҹы-гардашларымызын мәһдудијјәтләри онлары руһдан салырса, онда неҹә? Ағсаггаллар онлары хејирхаһлыгла әмин едә биләрләр ки, әлләриндән ҝәләни етдикләри үчүн Јеһова онлары севир (Марк 12:41—44).\n20. Аллаһа хидмәтдә өзүмүзә ҝүзәштә ҝетмәк нә демәк дејил? Изаһ един.\n20 Әлбәттә, мүлајимлик, јәни ҝүзәштә ҝетмәк һеч дә өзүмүзә јазығымыз ҝәләрәк Аллаһа хидмәтә даһа аз вахт сәрф етмәк демәк дејил (Мат. 16:22). Биз имканымыз ола-ола хидмәтә аз вахт ајырараг өзүмүзә бәраәт газандырмамалыјыг. Әксинә, Падшаһлығын марагларыны дәстәкләмәк үчүн вар ҝүҹүмүзлә чалышмалыјыг (Лука 13:24). Һәгигәтән дә, бу ики шеј арасында таразлығы горумаг ваҹибдир. Дүздүр, бир тәрәфдән, биз хидмәтдән гачмырыг, вар ҝүҹүмүзлә чалышырыг. Диҝәр тәрәфдән исә, Јеһованын һеч вахт ҝүҹүмүздән артыг шеј тәләб етмәдијини унутмуруг. Әҝәр Она малик олдуғумузун ән јахшысыны вермәјә чалышсаг, әмин ола биләрик ки, О, биздән разы галаҹаг. Бу ҹүр гәдирбилән вә мүлајим Ағаја гуллуг етмәк неҹә дә хошдур! Нөвбәти мәгаләдә биз Јеһованын даһа ики ҹәлбедиҹи хүсусијјәтини нәзәрдән кечирәҹәјик (Мәз. 73:28).\n«Рәбби вар-дөвләтинлә... шәрәфләндир» (Сүл. мәс. 3:9) (11-ҹи абзаса бах)\n«Һәр нә едирсинизсә, ҹанла-башла един» (Колос. 3:23) (17-ҹи абзаса бах)


Q=11	C=11	SS=0	LS=0	PS=2	DC=2	LC=0	SD=0	BS=0	G0=27	G1=15	G2=8	DLID=az_RU	BODY=Ибраһимлә Исһагын иман сынағы | Ушаглар үчүн Мүгәддәс Китаб һекајәләри\nИбраһим пејғәмбәр оғлу Исһага Јеһованы севмәји вә Онун бүтүн сөзләринә инанмағы өјрәтмишди. Ҝүнләрин бир ҝүнү, Исһагын һарадаса 25 јашы оланда Јеһова Ибраһимә чох чәтин бир тапшырыг верир. Бу һансы тапшырыгдыр?\nАллаһ Ибраһим пејғәмбәрә бујурур: «Јеҝанә оғлуну ҝөтүрүб Муријјә дијарындакы дағда мәнә гурбан ҝәтир». Ибраһим Јеһованын нәјә ҝөрә она белә бир шеј тапшырдығыны баша дүшмүр. Буна бахмајараг, о, јенә дә Јеһоваја ҝүвәнир.\nСәһәри ҝүн дан јери сөкүлмәмиш, Ибраһим оғлу Исһагы вә ики нөкәрини ҝөтүрүб Муријјәјә јола дүшүр. Үч ҝүндән сонра онлар узагдан дағлары ҝөрүрләр. Ибраһим пејғәмбәр нөкәрләринә дејир ки, орада галсынлар. Өзү исә Исһагы да ҝөтүрүб даға галхыр. Ибраһим одунлары вә бычағы Исһага верир. Исһаг атасындан сорушур: «Бәс гурбанлыг һејван һарададыр?» Ибраһим ҹаваб верир: «Бала, гурбанлыг һејваны Јеһова өзү бизә јетирәҹәк».\nОнлар ҝәлиб дағын башына чатанда гурбанҝаһ дүзәлтмәјә башлајырлар. Сонра Ибраһим Исһагын әл-голуну, ајағыны бағлајыб ону гурбанҝаһа узадыр.\nИбраһим әл атыб бычағы ҝөтүрүр. Һәмин ан Јеһованын мәләји ҝөјдән Ибраһимә дејир: «Ибраһим! Оғлуна һеч нә етмә! Инди билдим ки, сән Аллаһа ҝүвәнирсән. Чүнки Онун үчүн оғлуну гурбан вермәјә дә һазырсан». Сонра Ибраһим бујнузлары коллуға илишмиш бир гоч ҝөрүр. О, ҹәлд Исһагын әл-голуну ачыб, онун әвәзинә гочу гурбан ҝәтирир.\nҺәмин ҝүндән етибарән, Јеһова Ибраһими досту адландырыр. Билирсән нијә? Она ҝөрә ки, Ибраһим Јеһованын ондан нәјә ҝөрә белә бир шеј истәдијини билмәсә дә, Јеһованын сөзүнә гулаг асыр.\nЈеһова Аллаһ вердији сөзү Ибраһимә хатырладыр: «Мән сәни хејир-бәрәкәтли едәҹәјәм. Сәнин нәслини чохалдаҹағам». Бу о демәкдир ки, Јеһова бүтүн јахшы инсанлары Ибраһимин аиләси васитәсилә бәрәкәтли едәҹәк.\n«Аллаһ дүнјаны о гәдәр севир ки, јеҝанә Оғлуну онун уғрунда фәда етди. Буну она ҝөрә етди ки, она иман едәнләр мәһв олмасын, онларын әбәди һәјаты олсун» (Јәһја 3:16)\nСуаллар: Ибраһим Јеһоваја ҝүвәндијини неҹә ҝөстәрир? Јеһова Ибраһимә нә сөз верир?\nЈарадылыш 22:1—18; Ибраниләрә 11:17—19; Јагуб 2:21—23


Q=17	C=0	SS=0	LS=17	PS=0	DC=0	LC=0	SD=0	BS=1	G0=21	G1=15	G2=10	DLID=az_RU	BODY=''Илһам Әлијев Гарабағ проблемини һеч вахт һәлл етмәјәҹәк''\nАзәр Гасымлы: ''Бу ҝүн јалныз Саркисјан вә Ермәнистан дејил, Илһам Әлијев дә статус-квонун тәрәфдарыдыр''\nMay 17, 2016 - 2:35 PM\nХәбәрин коду : 754807\nМәнбә : Фејсбук\nБир сөзлә, Илһам Әлијев Гарабағ проблемини һеч вахт һәлл етмәјәҹәк. Чүнки әрази бүтөвлүјүмүзү бәрпа етмәк она сәрф етмир. Гарабағы дүшүнән әсл дөвләт адамы коррупсијаја булашмаз вә өвладларына Лондонда өлкәмизин иллик һәрби бүдҹәсинин 1/4 мигдарында мүлк алмаз. Ҝүндәмә ҝүҹлә сохушдурулан "Гарабағ просеси" - һакимијјәтин нөвбәти сијаси имитасијасыдыр!"\nӘһли Бејт (әлејһимус сәлам) -АБНА- Хәбәр Аҝентлијинин вердији хәбәрә әсасән, РЕАЛ Һәрәкатынын Идарә Һејәтинин үзвү Азәр Гасымлы өз Фаҹебоок сәһифәсиндә бу сөзләри јазыб:\n"Бу ҝүн Гарабағ проблеми әтрафында һеч бир ҹидди просес јохдур. Садәҹә Илһам Әлијевин коррупсија әмәлләрини ифша едән "Панама Паперс" адлы сәнәдләри вә мәсәләни өрт-басдыр етмәк, манатын девалвасијасы, игтисади кризис вә сосиал проблемләри ҝүндәмдән чыхармаг үчүн Гарабағ карты һакимијјәт тәрәфиндән истифадә едилди. Әслиндә исә статус-кво нәјдисә, инди дә одур. Дәјишән бир шеј јохдур! Нә Русија бизи дәстәкләјәндир, нә Минск Групу мәсәләјә әдаләтли јанашанды, нә Гәрб бизә дәстәк дуранды, нә дә Ермәнистан ҝери чәкиләнди. Бир сөзлә, нә дүнја дәјишиб, нә Азәрбајҹан...".\nОнун фикринҹә, Вјанада Әлијевлә Саркисјанын ҝөрүшүндән һеч бир ҝөзләнти олмамалыдыр: "10 илдән чохдур ҝөрүшүрләр, бу да ҝөрүшләрдән бириси олаҹаг. ҺәрикипрезидентәГарабағпроблемининолдуғукимигалмасысәрфедир. Бу ҝүн јалныз Саркисјан вә Ермәнистан дејил, Илһам Әлијев дә статус-квонун тәрәфдарыдыр. Чүнки Гарабағы ҝери алмаг үчүн савашмаг лазымдыр. Саваш да индики һакимијјәт үчүн әлавә рискләр, русларла проблемләр демәкдир. Она ҝөрә дә та әввәлдән планлары - бир-ики јүксәклик алыб, ҝүндәми дәјишиб, сонра Гарабағ мөвзусуну максимал дәрәҹәдә ҝүндәмдә сахламаг иди".\nАзәр Гасымлы даһа сонра јазыр: "Һакимијјәт анлајыр ки, данышыглар јолу илә дә проблеми һәлл етмәк үчүн русларын "сүлһмәрамлы" гүввәләрини Гарабағда јерләшдирмәлидир. Бу, Гарабағын бирмәналы олараг итирилмәси демәкдир. 4-5 рајонун ҝүја бизә гајтарылмасы мөвзусу да кечәрли дејил. Чүнки ермәниләр Гарабағын статусу проблеминин һәлл олунмамасы вә ја референдумла бағлы бејнәлхалг разылашманын олмадығы тәгдирдә зәбт етдикләри әразиләрдән чыхмајаҹаглар. Чыхмадыглары заман да тәбии ки, јенә саваш олмалыдыр! Саваш да дедијим кими, Әлијевләр үчүн сијаси рискләр демәкдир".\nСијасәтчи һесаб едир ки, әҝәр Гарабағ итирилибсә, демәк бундан сонра Русија илә Гәрб арасында баланс сахламағын анламы да јохдур: "Бунунла да һакимијјәт дүшүнүр ки, белә вәзијјәт Гәрбјөнүмлү, авроинтеграсија тәрәфдарларынын әл-голуну ачаҹаг. Чүнки "Гарабағ јохдурса, һеч олмаса тәрәгги, инкишаф вә демократија олсун" дејәнләрин сајы ҝүнү-ҝүндән артаҹаг. Ахы бунларын һамысы Русијада јох, Гәрбдәдир!\nҺакимијјәт Русијаја да сығына билмир. Чүнки пуллары Гәрб банкларында (әслиндә пулларын һарада олдуғу фәрг етмир, чүнки бүтүн көчүрмәләр ја АБШ, ја Авропа корреспондент банклары тәрәфиндән һәјата кечирилир!), мүлкләри исә ән азы Лондондадыр.


Q=10	C=0	SS=6	LS=3	PS=0	DC=0	LC=0	SD=0	BS=0	G0=42	G1=37	G2=21	DLID=az_RU	BODY=Nur-az.com - Әл-Мурагибат китабындан бир јарпаг-Рәҹәбин он бешинҹи ҝүнүнүн әмәлләри (13)\nӘл-Мурагибат китабындан бир јарпаг-Рәҹәбин он бешинҹи ҝүнүнүн әмәлләри (13)\nЕј Адәм! Өвладларын де ки, Рәҹәб ајында ҝүнаһ етмәкдән чәкинсинләр. Чүнки бу ајда ҝүнаһ чох бөјүкдүр.\nРәҹәб ајынын он бешинҹи ҝүнүнүн ән мүһүм әмәлләриндән бири дә Салман Фарси намазыдыр. Ајын әввәлиндә јаздығымыз намаз кимидир. Белә ки, он рәкәт намаз гылырсан. Һәр рәкәтдә 1 дәфә “Фатиһә”, 3 дәфә “Гул һувәллаһ” вә 3 дәфә “Гул ја әјјуһәл-кафирун” сурәсини охујурсан. Саламы дедикдән сонра әлләрини (дуа үчүн) сәмаја галдырыб дејирсән:\n“Ла илаһә илләллаһ, вәһдәһу ла шәрикәләһ, ләһул мулку вә ләһул һәмд, јуһји вә јумиту вә һувә һәјјун ла јәмут, бијәдиһил хәјру вә һувә әла кулли шәјин гәдир. Илаһән ваһидән әһәдән фәрдән сәмәдән ләм јәттәхиз саһибәтән вәла вәләда.”\nСонра әлләрини үзүнә чәкирсән.\nБу ҝүн мәхсус вә шәрафәтли ҝүнләрдәндир. Бизим сәрвәримиз “Игбал”да өз сәнәди илә Ибн Әбу Әјјашдан белә нәгл едир ки, һәзрәт Адәм деди: Илаһи, Сәнин јанында һансы ҝүн вә һансы вахт даһа севимлидир?\nАллаһ Тәбарәк вә Тәала она вәһј етди: “Еј Адәм! Мәним јанымда ән севимли ҝүн Рәҹәб ајынын орта ҝүнүдүр.\nЕј Адәм! Һәмин ҝүн итаәт етмәк, гонаглыг вермәк, оруҹ тутмаг, дуа, истиғфар вә ла илаһә илләллаһ демәклә, Мәнә јахын ол.\nЕј Адәм! Мәним мәшијјәтим (ирадәм) будур ки, сәнин өвладларындан меһрибан, кәрим, јумшаг, елмли, ҝөзәл әхлага малик бирини пејғәмбәрлијә мәбус едим вә Рәҹәб ајынын ортасыны она вә үммәтинә мәхсус едим. Һәмин ҝүн онларын Мәндән истәдији һәр шеји онлара верәрәм, ҝүнаһларынын бағышланмағыны истәсәләр бағышлајарам, рузи истәсәләр верәрәм, сапынмаларынын гаршысыны алмағымы истәсәләр аларам, әлләриндән тутмаларыны истәсәләр тутарам, рәһм истәсәләр рәһм едәрәм.\nЕј Адәм! Һәр ким Рәҹәб ајынын ортасында оруҹ тутса, зикр етсә, хаше олса, өз гәзәбинин вә шәһвәтинин гаршысыны алса, малындан сәдәгә версән, Мәним јанымда онун мүкафаты ҹәннәтдир.\nЕј Адәм! Өвладларын де ки, Рәҹәб ајында ҝүнаһ етмәкдән чәкинсинләр. Чүнки бу ајда ҝүнаһ чох бөјүкдүр.”\nАғыллы инсан бу ҝүнүн Аллаһ јанында дәјәрини билдикдән сонра ҝәрәк өзүнә рәһм етсин вә кечмиш һаллары, сәһләнкарлыг вә тәгсирләринин әвәзини чыхмаг үчүн бу бөјүк сәрмајәни әлдән чыхартмасын. Чүнки бир ҝүнүн ичәрисиндә өзүнүн кечмиш вә ҝәләҹәјини ислаһ едә биләр. Меһрибан бир дост кими өз нәфсинә хитаб едәрәк десин: Нә үчүн Аллаһын бу бу нәсиһәти үзәриндә дүшүнмүрсән?! Һалбуки, бу нәсиһәтә әмәл етсән, сәни ҹәһәннәм одундан вә дәрдли әзабдан хилас едәр, зүлмәтдән нура апарар.\nДиггәт ет ки, Мүтәал Аллаһ сәни мәрһәмәт, әмин-аманлыг мәҹлисинә, падшаһ вә султанларын бәхшишинә, һәдијјә, хәләт, лүтф вә үстүнлүкләр јолуна дәвәт едиб, сәни Өз өвлијаларынын мәҹлисинә апарыб, сәнинлә јолдашлыг етмәк үчүн Өзүнүн сәмими вә сечилмиш достларыны сечиб, Өз вәдләриндә билдириб ки, истиғфар етсән сәни бағышлајар. Белә исә истиғфар етмәји әлдән вермә, өз истиғфарында садиг ол, истиғфарынын истеһзаја чевирмәкдән узаг ол. Бил ки, сәнин дуаны гәбул едәҹәјини вәд едиб. Она ҝөрә дә дуанын тәкҹә сөзләрини охумагла кифајәтләнмә, өзүндә дуа һалы да јарат. Чүнки бәзән инсан дуанын тәкҹә сөзләрини охујур вә елә дүшүнүр ки, доғрудан дуа етмишдир.\nДуада ән мүһүм мәсәлә Аллаһы танымагдыр\nДуада ән мүһүм мәсәлә чағырдығын Аллаһы танымаг, Онун сәнин дуаны гәбул етмәсинә инанмагдыр. Инсанларын чоху Аллаһы танымагда сырф тәнзиһә дүчар олур вә бу да Аллаһы инкара вә тәтилә сәбәб олур. Бир дәстә дә елә саныр ки, Аллаһ ичи бош бир шеј, ја мүһитдир вә ҝөјләрдәдир. Она ҝөрә дә јухары мәканда олан аллаһы чағырырлар вә белә дүшүнүрләр ки, өзләри вә аләм ҹөвһәрдирләр, өз затлары әсасында мөвҹуддурлар.\nБу үздән дуада өнәмли мәсәлә онун шәртләрини камилләшдирмәкдир. Дуанын шәртләринин камалы будур ки, дуа едән өз шәнинә ујғун олараг иҹмали шәкилдә Мүтәал Аллаһы танысын, дуа едәркән Ону өз јанында һазыр ҝөрсүн, һәтта дилинә ҝәлән дуанын да Аллаһ тәрәфиндән олдуғуну дүшүнсүн, Она хошҝүман олсун, дуанын мәзмунун онун мәсләһәтинә олса, гәбул олаҹағына үмидвар олсун. Дуасынын әввәлиндә Аллаһын ҹәмал вә ҹәлал, ја өз дуасына ујғун олан адларындан бир нечәсини зикр етсин, Аллаһа һәмд-сәна етсин, сонра једди дәфә “ја әрһәмәр-раһимин” десин, өз ҝүнаһ вә ејбләрини етираф етсин, дуа вә онун иҹабәтинә лајиг олмадығыны играр етсин. Даһа сонра Мәһәммәд вә Али-Мәһәммәдә (с) салават ҝөндәрсин, онлара тәвәссүл етсин, дуасынын гәбул олунмасы үчүн Аллаһы онларын һаггына анд версин. Өз истәјини салаватдан ајырараг демәсин вә ону салаватын шәрти, гејди, ја сифәти гәрар версин. Мәсәлән десин: “Мәһәммәд вә Али-Мәһәммәдә салават ҝөндәр, елә бир салават ки, мәни она хатир бағышлајасан.” Сонра дуасыны салаватла вә “машаәллаһу ла гуввәтә илла биллаһ” демәклә, сона чатдырсын. Һабелә, дуа едәркән ағласын, ҝөзүндән ијнә уҹу, ја ағҹаганад ганады мигдарында јаш ахса да. Бүтүн бунлары дөрд дәфә тәкрар етсин. Чүнки Аллаһ исрарлы саили севир. Дуа үчүн диҝәр шәртләр дә вардыр вә өз јериндә дејиләҹәк.\nОн бешинҹи ҝүнүн әмәлләринин давамы\nГысасы, салик Мүтәал Аллаһын вәдинин доғрулуғуна әгидәсини ҝүҹләндирсин, бу вәдләр вә онун бөјүк сәадәт олмасы барәдә дүшүнсүн. Диггәт етсин ки, бу ҝүн вә бу мәгамын бир илдә ики дәфә баш тутмасы мүмкүн дејил, ҝәлән ил дә белә бир ҝүнү ҝөрә биләҹәјинә, өз нөгсанларынын әвәзини чыха биләҹәјинә әминлик јохдур. Өзүндә белә бир диггәт вә һал јарада билсә, бу ҝүнүн фајдасыз кечмәсинә имкан вермәјәҹәк. Хүсусилә дә сәһәр ән бөјүк ҝүндә һесаб-китаб үчүн Ҹәббар Падшаһын һүзурунда дајандыгда өзүнүн бу әмәлләрә шиддәтли еһтијаҹыны билдикдә.\nӘҝәр мүмкүн олса “Истифтаһ” дуасыны да дејилмиш шәртләрлә јеринә јетирсин. Мүмкүн олмаса, мүтләг дуанын өзүнү охусун.\nБу ҝүн Имам Һүсејни (ә) зијарәт етсин.\nЈахшы олар ки, Имам Әлинин (ә) охудуғу дөрд рәкәтли намазы гылсын вә намаздан сонра о һәзрәтин охудуғу дуаны охусун. Бу дуа “Ја музиллә кулли ҹәббар” ҹүмләси илә башланыр. Дуадан сонра өз һаҹәтини истәсин.\nҜүн боју бу ҝүнүн мүсәлман үммәтинә мәхсус едилмәсини, бу мәхсуслуг вә бу мәхсуслуғун кимә хатир олдуғуну хатырласын, Аллаһа шүкүр етсин, Мәһәммәд вә Али-Мәһәммәдә чохлу салават ҝөндәрсин, онлара дуа етсин.


Q=13	C=8	SS=2	LS=0	PS=2	DC=2	LC=0	SD=0	BS=0	G0=30	G1=20	G2=5	DLID=az_RU	BODY=Вәфтизчи Јәһја јол һазырлајыр | Ушаглар үчүн Мүгәддәс Китаб һекајәләри\nЗәкәријјә илә Илсәбанын оғлу Јәһја бөјүјәндә пејғәмбәр олур. Јеһова Мәсиһин ҝәлишини инсанлара Јәһја васитәсилә чатдырыр. Јәһја синагогларда, јахуд шәһәрләрдә јох, чөллүкдә тәблиғ едир. Ҹамаат Јерусәлимдән вә Јәһудијјәдән ҝәлиб Јәһјаја гулаг асыр. Јәһја онлара өјрәдир ки, Аллаһы разы салмаг үчүн онлар пис әмәлләриндән дөнмәлидирләр. Она гулаг асандан сонра чохлары ҝүнаһларындан төвбә едир. Јәһја һәмин инсанлары Иордан чајында вәфтиз едир.\nЈәһја садә һәјат сүрүр. О, дәвә јунундан палтар ҝејинир, чәјирткә вә чөл балы јејир. Јәһјанын ким олдуғу ҹамаата мараглы ҝәлир. Һәтта гүрурлу фәрисиләр вә саддукиләр ону ҝөрмәјә ҝәлирләр. Јәһја онлара дејир: «Јолларыныздан дөнүн, ҝүнаһларыныздан төвбә един. Елә һесаб етмәјин ки, сиз хүсуси инсанларсыныз. Сиз Ибраһимин өвладлары олдуғунузу дејирсиниз, амма бу, о демәк дејил ки, сиз Аллаһын өвладларысыныз».\nБир чохлары Јәһјанын јанына ҝәлиб сорушурлар: «Аллаһы разы салмаг үчүн нә етмәлијик?» Јәһја јәһудиләрә ҹаваб верир: «Әҝәр ики палтарыныз варса, бирини еһтијаҹы олана верин». Сәнҹә, о нәјә ҝөрә белә дејир? Чүнки Јәһја истәјир ки, онлар Аллаһы разы салмаг үчүн инсанлары севмәли олдугларыны баша дүшсүнләр.\nЈәһја верҝијығанлара дејир: «Виҹданла давранын вә һеч кими алдатмајын». Әсҝәрләрә исә дејир: «Һеч кәсдән рүшвәт ҝөтүрмәјин, јалан данышмајын».\nКаһинләр вә лавилиләр дә Јәһјанын јанына ҝәлиб ондан сорушурлар: «Сән кимсән? Һамы сәнин ким олдуғуну билмәк истәјир». Јәһја ҹаваб верир: «Әшија пејғәмбәрин дедији, инсанлары Јеһоваја тәрәф јөнәлдән чөллүкдәкинин сәсијәм».\nҸамаат Јәһјанын тәлимләрини бәјәнир. Чохларына мараглыдыр ки, ҝөрәсән, Јәһја Мәсиһдир? Анҹаг Јәһја онлара дејир: «Мәндән даһа ҝүҹлүсү ҝәлир. Мән онун ајағындакы сәндәлин бағыны ачмаға белә лајиг дејиләм. Мән сизи су илә вәфтиз едирәм, о исә сизи мүгәддәс руһла вәфтиз едәҹәк».\n«О, шәһадәт вермәк үчүн ҝәлмишди. О, нур һаггында шәһадәт верәҹәкди ки, һәр ҹүр инсан онун васитәсилә иман ҝәтирсин» (Јәһја 1:7)\nСуаллар: Јеһова Јәһјаны халгын јанына нә үчүн ҝөндәрмишди? Халг онун чатдырдығы хәбәрә неҹә мүнасибәт ҝөстәрир?\nМәтта 3:1—11; Марк 1:1—8; Лука 3:1—18; Јәһја 1:19—28; Әшија 40:3\nВәфтизчи Јәһја пахыллыг етмәсә дә, онун шаҝирдләри пахыллыг едирләр.


Q=2	C=2	SS=1	LS=0	PS=0	DC=0	LC=0	SD=0	BS=2	G0=116	G1=87	G2=48	DLID=az_RU	BODY=Һәр вәзијјәтдә тәвазөкар олун | Тәлим\n«Аллаһын өнүндә тәвазөкарлыгла [јеријин]» (МИК. 6:8).\nНӘҒМӘ: 48, 95\nЈеһованын јолунда ҝөрдүјүмүз ишләри мүвәффәгијјәтлә јеринә јетирмәјә неҹә көмәк едә биләр?\nтәнгид вә тәриф ешидәндә неҹә көмәк едә биләр?\nгәрар верәндә неҹә көмәк едә биләр?\n1—3. Јәһудадан олан пејғәмбәр нә етмәли иди, амма етмәди вә бунун нәтиҹәси нә олду? (Мәгаләнин әввәлиндәки шәклә бахын.)\nӘРУБАМ ПАДШАҺЫН һакимијјәти дөврүндә Јеһова Аллаһ Јәһудадан олан бир пејғәмбәрә бу аси падшаһа һөкм хәбәрини чатдырмағы бујурур. Пејғәмбәр тәвазөкарҹасына Аллаһын бујруғуну јеринә јетирир вә Јеһова ону гәзәбли падшаһын әлиндән гуртарыр (1 Пад. 13:1—10).\n2 Јеһова бу пејғәмбәрә бујурмушду: «Орада нә чөрәк је, нә дә су ич. Ҝетдијин јолла да ҝери гајытма». Пејғәмбәр евинә гајыданда јолда онун габағына Бејтелдән олан гоҹа бир киши чыхыр. Киши Аллаһын пејғәмбәри олдуғуну иддиа едир. О, јаландан Аллаһдан вәһј алдығыны дејир. Бу киши пејғәмбәри евинә јемәк јемәјә дәвәт едир. Пејғәмбәр Аллаһын сөзүндән чыхыб онунла ҝедир. Тәбии ки, бу, Јеһованын наразылығына сәбәб олур. Пејғәмбәр евинә гајыданда јолда растына шир чыхыб ону өлдүрүр (1 Пад. 13:11—24).\n3 Нәјә ҝөрә пејғәмбәр гоҹа кишинин сөзүнә ујуб өзбашына һәрәкәт етди? Бу барәдә Мүгәддәс Китабда һеч нә јазылмајыб. Ола билсин, о, «Аллаһын өнүндә тәвазөкарлыгла» јеримәјин нә демәк олдуғуну унутмушду. (Микә 6:8 ајәсини охујун.) Мүгәддәс Китаба әсасән, Јеһованын өнүндә јеримәк Она етибар етмәк, Онун һакимијјәтинин тәрәфиндә олмаг вә Онун ҝөстәрдији јолла ҝетмәк демәкдир. Тәвазөкар инсан јахшы дәрк едир ки, мәһәббәтли вә гүдрәтли Јарадана даим дуа етмәк мүтләгдир. Пејғәмбәр Јеһовадан бу ҝөстәришлә бағлы мәсләһәт истәјә биләрди. Амма ҝөрүнүр, о, буну етмәмишди, чүнки Мүгәддәс Китабда бу барәдә мәлумат јохдур. Һәрдән биз дә ҹидди гәрарлар вермәли олуруг вә дәгиг билмирик неҹә давранаг. Тәвазөкарлыг ҝөстәриб Јеһова Аллаһдан мәсләһәт истәмәк бизә дүзҝүн гәрар вермәјә көмәк едәҹәк.\n4. Бу мәгаләдән нә өјрәнәҹәјик?\n4 Өтән мәгаләдән өјрәндик ки, нәјә ҝөрә мәсиһи тәвазөкар олмалыдыр вә тәвазөкар олмаг нә демәкдир. Инди исә ҝәлин ҝөрәк һансы вәзијјәтләр бизим тәвазөкарлығымызы сынаја биләр вә әсл тәвазөкарлығы неҹә јетишдирә биләрик? Бу суаллара ҹаваб тапмаг үчүн бу мәгаләдә тәвазөкарлығымызы сынајан үч вәзијјәти нәзәрдән кечирәҹәјик вә бу вәзијјәтләрин һәр бириндә һикмәтлә давранмаг үчүн нә етмәли олдуғумузу ҝөрәҹәјик (Мәс. 11:2).\n5, 6. Бәрзиллајын тәвазөкар олдуғу нәдән ҝөрүнүр?\n5 Һәјатымызда вә тәјинатымызда дәјишикликләр оланда тәвазөкарлығымыз сынана биләр. Белә вәзијјәтләрдә Давуд падшаһын досту Бәрзиллајдан чох шеј өјрәнә биләрик. Бир дәфә Давуд падшаһ 80 јашлы Бәрзиллајы сарајында јашамаға дәвәт едир. Тәбии ки, бу, Бәрзиллај үчүн бөјүк шәрәф иди. Чүнки сарајда јашамагла о, падшаһа јахын олаҹагды. Амма Бәрзиллај тәклифи гәбул етмәди. Ҝөрәсән, нијә? Чүнки о, артыг гоҹалмышды вә өзүнүн дә дедији кими падшаһа јүк олмаг истәмирди. Бәрзиллај падшаһа, еһтимал ки, оғулларындан бири олан, Кимһамы онун јеринә сараја апармағы тәклиф етди (2 Ишм. 19:31—37).\n6 Тәвазөкарлыг Бәрзиллаја ағыллы гәрар вермәјә көмәк етди. Кимсә дүшүнә биләр ки, Бәрзиллај чијинләринә ағыр јүк ҝөтүрмәк истәмәдији вә ја өмрүнүн галан һиссәсини раһат јашамаг истәдији үчүн падшаһын тәклифини гәбул етмәди. Хејр, сәбәб бу дејил. Садәҹә, о, баша дүшүрдү вә гәбул едирди ки, вәзијјәт инди дәјишиб вә о, әввәлки гәдәр иш ҝөрә билмир. О, өһдәсинә ҝүҹү чатандан артыг мәсулијјәт ҝөтүрмәк истәмирди. (Галатијалылара 6:4, 5 ајәләрини охујун.) Әҝәр фикримизи һансыса мөвгејә уҹалмаға, ад-сан газанмаға ҹәмләсәк, нәтиҹәдә, әлдә етдијимиз јеҝанә шеј худбинлик, рәгабәт вә пешманчылыг олаҹаг (Гал. 5:26). Тәвазөкарлыг исә бизи тәшвиг едәҹәк ки, бүтүн габилијјәтләримизи вә ҝүҹүмүзү Аллаһа шәрәф ҝәтирмәјә вә башгаларына көмәк етмәјә ҹәмләјәк (1 Кор. 10:31).\n7, 8. Тәвазөкарлыг инсана өзүнә архаланмамаға неҹә көмәк едир?\n7 Адәтән, мәсулијјәтли ишә тәјин олунан инсан, ејни заманда јүксәк мөвгејә дә уҹалыр вә бу, онун нә дәрәҹәдә тәвазөкар олдуғуну сынаја биләр. Нәһәмја пејғәмбәр Јерусәлимдәки ҹамаатын аҹынаҹаглы вәзијјәтдә олдуғуну ешидәндә Јеһоваја јалварыб көмәк истәди (Нәһ. 1:4, 11). Дуасына ҹаваб олараг шаһ Артаксеркс ону һәмин әразијә вали тәјин етди. Нәһәмја јүксәк вәзифә, вар-дөвләт вә ад-сан саһиби олса да, һеч вахт өз тәҹрүбәсинә вә габилијјәтләринә архаланмырды. О, һәмишә Аллаһла јеријирди, һәмишә Төвратын васитәсилә Јеһовадан мәсләһәт истәјирди (Нәһ. 8:1, 8, 9). Нәһәмја инсанларын үзәриндә ағалыг етмирди, әксинә, өз һесабына онлара көмәк едирди (Нәһ. 5:14—19).\n8 Нәһәмјанын нүмунәсиндән ҝөрүнүр ки, тәјинат дәјишәндә вә ја әлавә иш тапшырыланда тәвазөкарлыг инсана өзүнә архаланмамаға көмәк едир. Ола билсин, ағсаггал өз тәҹрүбәсинә архаланараг јығынҹағын ишләри илә бағлы мәсәләләрдә Јеһоваја дуа етмәдән гәрар верир, јахуд мәсиһиләрдән кимсә гәрар вериб сонра Јеһовадан бу гәрара хејир–дуа вермәсини диләјир. Белә һалда онлары тәвазөкар адландырмаг олармы? Тәвазөкар инсан Аллаһла мүгајисәдә нә дәрәҹәдә аҹиз олдуғуну вә Аллаһын онун үзәринә гојдуғу ишин нәдән ибарәт олдуғуну һеч вахт унутмур. Нә гәдәр баҹарыглы олсаг да, диггәтли олмалыјыг ки, өзүмүзә ҝүвәнмәјәк, хүсусән дә, дәфәләрлә растлашдығымыз һаллар јарананда. (Мәсәлләр 3:5, 6 ајәләрини охујун.) Биз диггәтимизи рүтбәјә вә јүксәк пилләјә галхмаға јох, Аллаһын аиләсинин үзвү кими аиләдә вә јығынҹагда өһдәмизә дүшән мәсулијјәтләри јеринә јетирмәјә ҹәмләмәлијик (1 Тим. 3:15).\nТӘНГИД ВӘ ТӘРИФ ЕШИДӘНДӘ\n9, 10. Һагсыз јерә тәнгид олунанда тәвазөкарлыг инсана неҹә көмәк едә биләр?\n9 Һагсыз јерә тәнгид олунанда инсана һиссләрини ҹиловламаг чох чәтин олур. Һәннәнин ҝүнүсү Фәнинә бүтүн ҝүнү онунла чәкиширди, онун ҝүнүнү гара етмишди. Әри Һәннәни чох севсә дә, о, хошбәхт дејилди, чүнки ушағы олмурду. Бир дәфә Һәннә мүгәддәс чадырда дуа едәндә баш каһин Әли сәһвән онун ичкили олдуғуну дүшүнүр вә буна ҝөрә ону данлајыр. Бүтүн бунлара бахмајараг, Һәннә тәмкинини позмады вә Әли илә һөрмәтлә данышды. Сонра о, чох тәсирли бир дуа етди вә бу дуа Мүгәддәс Китаба јазылды. Бу дуадан онун ҝүҹлү иман саһиби, шүкр едән вә Аллаһы севән инсан олдуғу ҝөрүнүр (1 Ишм. 1:5—7, 12—16; 2:1—10).\n10 Тәвазөкарлыг бизә «пислијә јахшылыгла» галиб ҝәлмәјә көмәк едә биләр (Ром. 12:21). Шејтан дүнјасы һагсызлыгла долудур, буна ҝөрә дә еһтијатлы олмалыјыг ки, шәр инсанларын рәфтары бизи өзүмүздән чыхармасын (Зәб. 37:1). Диндашларымызла проблем јашајанда дөзмәк даһа чәтин олур. Белә һалларда тәвазөкар инсан Иса Мәсиһи өрнәк алаҹаг. Мүгәддәс Китабда онун барәсиндә јазылыб: «О, тәһгирә тәһгирлә ҹаваб вермирди... Лакин өзүнү адил Һакимә тапшырырды» (1 Бут. 2:23). Иса дәрк едирди ки, гисас Јеһованындыр (Ром. 12:19). Мәсиһиләрә Иса кими тәвазөкар олмаг вә «пислијә писликлә» ҹаваб вермәмәк бујрулур (1 Бут. 3:8, 9).\n11, 12. а) Чохлу тәриф ешидәндә вә јерсиз тәриф олунанда тәвазөкарлыг инсаны нәјә тәшвиг едәҹәк? б) Тәвазөкарлыг инсанын ҝејим-кечиминә вә давранышына неҹә тәсир едир?\n11 Чохлу тәриф ешидәндә вә јерсиз тәриф олунанда да инсанын нә дәрәҹәдә тәвазөкар олдуғу үзә чыха биләр. Ҝәлин ҝөрәк Әстәр бу ҹүр вәзијјәтдә неҹә давранды, һәјатында баш верән ҝөзләнилмәз дәјишикликләр онун хасијјәтинә неҹә тәсир етди. О, Фарс империјасындакы сај-сечмә ҝөзәлләрдән бири иди. Әстәр шаһ сарајында бир ил ҝөзәллик гуллуғу кечмишди. О, һәр ҝүн бүтүн империјадан топланан вә шаһын рәғбәтини газанмаг үчүн дәридән-габыгдан чыхан ҝәнҹ гызларла үнсијјәт едирди. Нәһајәтдә шаһ Әстәри мәликә тәјин етди. Бүтүн бунлар Әстәри дәјишмәди. О, гүрурланмады, тәвазөкар, хејирхаһ вә һөрмәтҹил инсан олараг галды (Әст. 2:9, 12, 15, 17).\nҜејим-кечимимиз һаггымызда нә дејир: биз Јеһова Аллаһа вә баҹы-гардашлара һөрмәт едирик, јохса тәвазөкарлыгдан узағыг? (12-ҹи абзаса бахын)\n12 Тәвазөкар инсанын ҝејим-кеҹиминдә, рәфтарында һәмишә ләјагәт вә һөрмәт өзүнү ҝөстәрир. О баша дүшүр ки, јерсиз јерә диггәти өзүнә ҹәлб етмәклә јох, «сакит вә һәлим руһ» тәзаһүр етдирмәклә инсанларын үрәјини фәтһ етмәк олар. (1 Бутрус 3:3, 4 ајәләрини охујун; Әрм. 9:23, 24.) Инсанын өзү һаггында һансы фикирдә олдуғу ҝеҹ-тез онун һәрәкәтләриндә өзүнү бүрузә верәҹәк. Мәсәлән, инсан сөзарасы өһдәсинә дүшән ишин хүсуси олдуғуну, мәсул гардашларла јахын мүнасибәти олдуғуну дејә вә билијини нүмајиш етдирә биләр. Јахуд башгаларынын көмәји илә әрсәјә ҝәлән бир иши өз адына јаза биләр. Бәс Иса белә давранардымы? Хејр! Онун сөзләринин әксәријјәти Төврата әсасланырды, о, тез-тез орадан ситатлар ҝәтирирди. О, чох тәвазөкар инсан иди, данышдыгларыны өзүнүн тәхәјјүлүнүн вә һикмәтинин мәһсулу кими гәләмә вермирди. Һәмишә өз нитгиндә Јеһованы уҹалдырды (Јәһ. 8:28).\n13, 14. Гәрар верәндә тәвазөкарлыг инсана неҹә көмәк едир?\n13 Инсан гәрар верәндә дә онун тәвазөкар олуб-олмадығы үзә чыха биләр. Һәвари Булус Гејсәријјәдә оланда Ағаб пејғәмбәр она деди ки, Јерусәлимә ҝетсә, ону һәбс едәҹәкләр. Пејғәмбәрин сөзләринә әсасән, һәварини өлдүрә дә биләрдиләр. Гардашлар Булуса ҝөрә горхдуглары үчүн ону јолдан сахламаға чалышдылар. Амма Булусу фикриндән дөндәрә билмәдиләр. О, горхуја дүшмәди. Амма буна сәбәб онун өзүнәархајын олмасы дејилди. О, Јеһоваја тәвәккүл едирди вә нә олур-олсун, Онун тапшырдығы иши баша чатдырмаға гәрарлы иди. Булусун гәтијјәтини ҝөрән гардашлар да тәвазөкарлыг ҝөстәриб даһа ону фикриндән дашындырмаға чалышмадылар (Һәв. 21:10—14).\n14 Инсан ҝәләҹәјин өзү илә нә ҝәтирәҹәјинә ҝөрә нараһат оланда она гәрар вермәк чәтин олур, амма бу вәзијјәтдә дә тәвазөкарлыг көмәјимизә чатыр. Мәсәлән, таммүддәтли хидмәтә башламаг истәјән мәсиһи дүшүнә биләр: «Сабаһ хәстәлијә тутулсам, неҹә олаҹаг? Валидејнләрим јаша доланда көмәк лазым олса, нә едәҹәјәм? Гоҹаланда өзүмү неҹә доландыраҹағам?» Нә гәдәр дуа етсәк дә, нә гәдәр арашдырма апарсаг да, бу кими суалларын ҹавабыны тапмајаҹағыг (Ваиз 8:16, 17). Јеһова Аллаһа етибар едән инсан ҝүҹүнүн мәһдуд олдуғуну нәинки билир, һәм дә бу һәгигәтлә барышыр. О, арашдырма апарандан, киминләсә мәсләһәтләшәндән вә көмәк үчүн дуа едәндән сонра Аллаһын руһунун ҝөстәрдији истигамәтдә ирәлиләјир. (Ваиз 11:4—6 ајәләрини охујун.) Белә даврансаг, Јеһова гәрарымыза хејир-дуа верәҹәк, бәлкә дә планларымызы дәјишмәји мәсләһәт ҝөрәҹәк (Мәс. 16:3, 9).\n15. Јеһова Аллаһ барәдә дүшүнмәк тәвазөкар олмаға неҹә көмәк едир?\n15 Ҝөрүндүјү кими, тәвазөкарлыг чох ваҹиб хүсусијјәтдир. Бәс ону өзүмүздә неҹә јетишдирә биләрик? Бунун дөрд јолу вар. Биринҹиси, Јеһова Аллаһын мүкәммәл хүсусијјәтләри вә уҹалығы барәдә дүшүнмәк бизи, сөзүн әсл мәнасында, тәвазөкар олмаға вә Јараданымыза еһтирам бәсләмәјә тәшвиг едәҹәк (Әшј. 8:13). Јадда сахламалыјыг ки, биз мәләјин вә ја инсанын јох, Күлли-Ихтијар Аллаһын өнүндә јеријирик. Бу һәгигәти дәрк етмәк бизи Аллаһын гүдрәтли әли алтында тәвазөкар олмаға тәшвиг едәҹәк (1 Бут. 5:6).\n16. Јеһова Аллаһын мәһәббәти барәдә дүшүнмәк бизә тәвазөкар олмаға неҹә көмәк едир?\n16 Инсана тәвазөкар олмаға көмәк едән икинҹи амил Јеһова Аллаһын мәһәббәти барәдә дүшүнмәкдир. Һәвари Булус јазмышды ки, Јеһова Аллаһ бәдәнин «нисбәтән шәрәфсиз сандығымыз» һиссәләринә «даһа бөјүк шәрәф» ҝөстәриб (1 Кор. 12:23, 24). Јеһованын бизә дә мүнасибәти ејнидир. О, мәһдуд имканларымыза бахмајараг, һәр биримизин гејдинә галыр, бизи бир-биримизлә мүгајисә етмир, сәһв едәндә биздән үз дөндәрмир. Јеһова Аллаһын бизи севдијинә әмин олдуғумуз үчүн һарада хидмәт едириксә едәк, өзүмүзү Онун мүдафиәси алтында һисс едирик.\n17. Башгаларында јахшы ҹәһәтләри ҝөрмәјин һансы фајдасы вар?\n17 Тәвазөкар олмаг үчүн үчүнҹү аддым Јеһова Аллаһ кими баҹы-гардашларда јахшы ҹәһәтләри ҝөрмәкдир. Һәмишә диггәт мәркәзиндә олмаға вә башгаларына ҝөстәриш вермәјә чалышмамалыјыг, әксинә, башгаларындан мәсләһәт истәмәли вә онларын мәсләһәтини гәбул етмәлијик (Мәс. 13:10). Кимсә тәјинат аланда онунла бирҝә севинмәлијик. Јеһованын дүнјадакы бүтүн гардашларымыза хејир-дуа вердијини ҝөрәндә Она шүкүрләр охумалыјыг (1 Бут. 5:9).\n18. Виҹданы тәрбијә етмәк тәвазөкар олмаға неҹә көмәк едир?\n18 Дөрдүнҹү амил, виҹданымызы Мүгәддәс Китаб принсипләри әсасында тәрбијә етмәкдир. Һәр шејә Јеһова Аллаһын ҝөзү илә бахмағы өјрәнсәк, Ону разы салан гәрарлар верәҹәјик. Мүнтәзәм мүталиә илә мәшғул олсаг, дуа етсәк вә өјрәндикләримизә ујғун јашасаг, тәдриҹән виҹданымыз камилләшәҹәк (1 Тим. 1:5). Јеһова бизә башгаларыны өзүмүздән үстүн тутмағы өјрәдир. Бүтүн бу шејләрә әмәл етсәк, Аллаһ вәд едир ки, бизә өзүмүздә тәвазөкарлығы вә диҝәр ҝөзәл кејфијјәтләри јетишдирмәјә көмәк едәрәк тәлимимизи баша чатдыраҹаг (1 Бут. 5:10).\n19. Бизә әбәдијјән Јеһова Аллаһын өнүндә тәвазөкарлыгла јеримәјә нә көмәк едә биләр?\n19 Мәгаләнин әввәлиндә һаггында сөз ачылан пејғәмбәр бир өзбашына һәрәкәтин үстүндә һәјатыны вә Јеһова Аллаһла мүнасибәтини итирди. Амма Аллаһын биздән әввәл вә бизим дөврдә јашајан итаәткар хидмәтчиләри сүбут едибләр ки, һәр вәзијјәтдә тәвазөкар галмаг мүмкүндүр. Инсан нә гәдәр чох Аллаһа хидмәт едирсә, бир о гәдәр тәвазөкар олмалыдыр (Мәс. 8:13). Јеһованын јолунда һансы иши ҝөрмәјимиз елә дә бөјүк әһәмијјәт дашымыр, Онун өнүндә јеримәјимиз артыг өзү-өзлүјүндә бөјүк шәрәфдир. Ҝәлин бизә ҝөстәрилән бу шәрәфи һәмишә гијмәтләндирәк вә әбәдијјән Јеһова Аллаһын өнүндә тәвазөкарлыгла јеримәк үчүн вар ҝүҹүмүзлә чалышаг.


Q=6	C=0	SS=0	LS=6	PS=0	DC=0	LC=0	SD=0	BS=1	G0=9	G1=6	G2=4	DLID=az_RU	BODY=Nur-az.com - Имам Әлијјән-Нәги Һадинин (ә) мүбарәк мөвлуду\n20 Октјабр 2013\nИмам Әлијјән-Нәги Һадинин (ә) мүбарәк мөвлуду\nНур Мәдәнијјәт Мәркәзи бүтүн дүнја мүсәлманлары вә әдаләтсевәр инсанлары Имам Һадинин (ә) мүбарәк мөвлуду мүнасибәтилә тәбрик едир.\nИмам Әлијјән-Нәги (ә) һиҹри 212-ҹи ил зилһиҹҹә ајынын 15-дә Мәдинә јахынлығында Сәрја адлы јердә анадан олмушдур. Атасы Имам Ҹавад (ә), анасы фәзиләтли ханым Сәманәдир. Нәги вә Һади Имамын (ә) мәшһур адларындандыр.\nİмам Һади (ә) атасынын шәһадәтиндән сонра, сәккиз јашында имамәт мәгамына чатмышдыр. Имамәт мүддәти отуз үч илдир. Һиҹри 254-ҹү илдә Самирра шәһәриндә шәһадәтә јетмишдир. Мәһәммәд ибн Шәрәф дејир: "Мәдинәдә Имам Әлијјән-Нәги (ә) илә јол ҝедәркән Имам бујурду: "Сән Шәрәфин оғлусан?" Ҹаваб вердим ки, бәли. Һәзрәтдән бир суал сорушмаг истәдим. Имам бујурду: "Инди издиһамлы күчәдәјик, бура суал јери дејил." Һәдисдән ајдын олур ки, иҹтимаи-сијаси шәраит нә гәдәр ағыр имиш.\nМәһәммәд ибн Давуд Гумми вә Мәһәммәд Тәлһи дејир: "Гум вә онун јахынлыгларындан јығылмыш хүмс, һәдијјә вә нәзирләри Имам Әлијјән-Нәгинин (ә) һүзуруна апарырдыг. Јолда о Һәзрәтин көндәрдији гасид јетишиб бизә хәбәр верди ки, ҝери гајыдаг. О билдирди ки, инди бунлары Имама (ә) тәгдим етмәк үчүн мүнасиб вахт дејил.\nЗалым Мүтәвәккил сарајда мәст олуб галдығы һалда оғлу Мүнтәсирин планы әсасында түркләрин һәмкарлығы илә вәзири Фәтһ ибн Хәганла бирликдә гәтлә јетирилдикдән сонра Мүнтәсир һакимијјәтә ҝәлир.\nМүнтәсир атасындан фәргли олараг Әли (ә) вә онун өвладларына олан мәһәббәтини ашкар едәрәк ҹамаата Имам Һүсејнин (ә) гәбринин зијарәтинә ҝетмәјә иҹазә верир вә атасынын һакимијјәти дөврүндә горху ичәрисиндә јашајан Әләвиләрә аман верир. Үстәлик о, даһа үч ҝөзәл аддым атыр:\nФәдәји Әләвиләрә гајтарыр, әләвиләрә вәгф олунмушлары өзләринә гајтарыр, Мәдинә валиси Салеһ ибн Әлини Бәни-Һашимлә пис рәфтарына ҝөрә ишдән чыхарыр.\nИмам Әлијјән-Нәги (ә) Самирра шәһәриндә нәзарәт алтында олса да, чәтинликләр нәтиҹәсиндә бир ан олсун белә, залымларла сазиш етмир. Имам (ә) Хәлифә Мөтәззин һакимијјәти дөврүндә зәһәрләнәрәк шәһадәтә чатыр.


Q=4	C=2	SS=0	LS=1	PS=0	DC=0	LC=0	SD=0	BS=1	G0=82	G1=70	G2=39	DLID=az_RU	BODY=Меһрибан Әлијева нијәә ағламыр? •\n« Почему не плачет Мехрибан Алиева?\nТалеш и Арман – братья-прародители талышей и армян »\nМеһрибан Әлијева нијәә ағламыр?\nМәним әзиз һәмвәтәнләрим!\nСөһбәтимин әввәлиндә ҝөзәл-ҝөјчәк гадынларымыза мүраҹиәт етмәк истәјирәм. Бу ҝүн сизин бајрамыныздыр! Өз бүтүн һәмвәтәнләрими, әзиз баҹыларымы бејнәлхалг гадынлар ҝүнү мүнасибәтилә үрәкдән тәбрик едирәм! Сизләрә сағламлыг, аилә сәадәти, бол ҝүлүш арзулајырам! Һәмчинин истәјирәм сизләрә сәбр арзулајым! Чүнки билирәм ки, бу ҝүн Азәрбајҹанда гадынларын һәјаты ағырдыр. Билирәм ки, сизләри нараһат едән, јухунузу әршә чәкән сәбәбләр чохдур. Үрәкдән арзу едирәм ки, онларын һамысы кечмишдә галсын, гој бизим гадынларын һәјаты сакит вә фирәван олсун, һәр ҝүнүнүз бајрам олсун, әзиз баҹылар! Амма бүтүн бунларын олмасы үчүн бизим һамымызын һазыркы бәлаларынын әсас сәбәбини арадан галдырмағымыз лазымдыр. Мәһз бу һагда бу ҝүн сизләрә данышмаг фикриндәјәм.\nМәним әзизләрим! Өтән дәфәки чыхышымда сизә президент Илһам Әлијевин фәрманы илә онун ханымы Меһрибан Әлијеванын Азәрбајҹанын биринҹи витсе-президенти тәјин олунмасы вә бунунла әлагәдар мәним Вәтәними вә халгымы ҝөзләјән аҹы нәтиҹәләр һаггында данышдым. Һәмин чыхышымда һәм дә сизләрә Меһрибан Әлијеванын биринҹи витсе-президент рангында Русија телеканалына вердији мүсаһибә һаггында да мәлумат вермишдим. Орада Меһрибан Әлијева русијалы мүхбирин “Һеч ағлајырсынызмы?” суалына “Хејр, һеч ағламырам. Сонунҹу дәфә 27 јашымда анам вәфат едәндә ағламышам”, дејә ҹаваб верди. Доғрусу, мән өзүм һеч бир Аллаһ бәндәсинә, хүсусән аналара ағламаг арзуламырам. Она ҝөрә дә онун бу сөзләринә о гәдәр дә әһәмијјәт вермәмишдим. Амма сонрадан Бакынын һөкумәт сајтларында бу һагда охујанда, ҝөзүм аз гала кәлләмә чыхды! Соруша биләрсиниз ки, нијә? Она ҝөрә ки, Илһам Әлијевин сандыг тулалары Меһрибан Әлијеванын о 5 дәгигәлик мүсаһибәсиндәки аз гала бүтүн ифадәләри вә һәтта сөзләри бирҹә-бирҹә тәһлил едәрәк, онларын һәр бири илә әлагәдар Меһрибан Әлијеваны мәдһ едән мәгаләләр јазыблар. Бу јазыларын бәзиләриндә онун “ағламырам” ҹавабыны исә ҝуја Меһрибанын “ҝүҹлү вә гүдрәтли” бир гадын олмасы илә бағлајараг, она һејран олдугларыны јазыр вә бунунла да мәним заваллы халгымын ҝөзүндә онун шәнини даһа да уҹалтмаг үчүн лап әлдән-ајагдан ҝедирләр!\nШәхсән мәнә галса, гадынын һеч вахт ағламамасы онун ҝүҹлү вә гүдрәтли олмасындан јох, әксинә, даш үрәкли вә гәддар олмасындан хәбәр верир! Сөһбәт әҝәр өлкәнин биринҹи ханымындан вә үстәлик биринҹи витсе-президентдән ҝедирсә, онда Меһрибан Әлијеванын һеч ағламамасы бу дөвләт вә халг үчүн бөјүк бир биабырчылыг һесаб олунмалыдыр! Чүнки Әлијевләрин һакимијјәт башында олдуглары бу 24 ил әрзиндә Азәрбајҹанда о гәдәр тәбии фәлакәтләр, фаҹиәли һадисәләр, гәзалар олмуш вә онларын ҝедишиндә о гәдәр вәтәндашлар һәлак олмушлар ки, мәним халгымын арасында икинҹи елә бир Меһрибан Әлијева тапылмаз ки, һеч олмаса онларын бәзиләри үчүн ағламасын! Әҝәр бу сијаһыја Илһам Әлијевин Гарабағда мәнасыз јерә вердији чохсајлы гурбанлары да әлавә етсәк, онда бу, неҹә биринҹи ханым олур ки, о шәһидләрин һеч бири үчүн ҝөзләриндән бир дамла да јаш чыхара билмәјиб?\nМән чохдан билирәм ки, Меһрибан Әлијева савад нәди билмәјән бир адамдыр, үстәлик дә, кечән дәфә дедијим кими, ағлы да јериндә дејил. Әҝәр онун азҹа савады вә ағлы олсајды, онда “һеч ағламырам” демәклә, һәм өзүнү, һәм дә бу дөвләти дүз-дүнјада рүсвај етмәзди!\nМәним әзизләрим! Амма мән бүтүн бунлары сизләрә демәкдә мәгсәдим һеч дә Меһрибанын шәхси кејфијјәтләрини, савад вә ағыл сәвијјәсини мүзакирә етмәк дејил. Азәрбајҹанда бүтүн бунлары чохлары вә чохдан билирләр. Мән бунунла өз әсас мәтләбимә, неҹә дејәрләр, көрпү салмаг истәдим. Әсас мәтләбим исә одур ки, сизинлә бирликдә белә бир суала ҹаваб тапым: Меһрибан Әлијева нијә ағламыр?\nБу суала ҹаваб вермәк үчүн, ҝәлин, бирликдә мүәјјәән едәк ки, үмүмијјәтлә, јер үзүндә, хүсусилә дә Азәрбајҹанда гадын, ана вә нәнә нә вахт ағлајыр? Бу суалын ҹавабыны изаһ едәркән, ејни заманда Меһрибанын ағламамасынын сәбәбләри дә үзә чыхаҹагдыр. Беләликлә, Азәрбајҹан гадынлары нә вахт ағлајырлар?\nҺамыныз билирсиниз ки, Азәрбајҹан Гарабағда мүһарибә вәзијјәтиндәдир. Һәрчәнд ки, дәфәләрлә дедијим кими, бу мүһарибәнин нә Азәрбајҹана, нә дә мәним заваллы халгыма зәррә гәдәр хејри јохдур. Бу мүһарибә вәзијјәтини сахламагда Әлијевләрин јеҝанә мәгсәди халгын диггәтини онун диләнчи вәзијјәтиндән, өлкәдәки сајсыз-һесабсыз сосиал-игтисади проблемләрдән, күтләви коррупсија вә рүшвәтхорлугдан, бизим вәтәнимизин вә халгымызын сәрвәтләринин Әлијевләр аиләси тәрәфиндән барбарҹасына талан едилмәсиндән, Илһам Әлијевин тәјин етдији мәмурларын өзбашыналығындан, садә вәтәндашларын һүгуг вә азадлыгларынын аддымбашы позулмасындан вә саирдән јајындырмагдыр. Мәһз бу мәгсәдлә дә Илһам Әлијев һәфтә сәккиз-мән доггуз мәним халгымын ҹаван оғулларыны Гарабағ ҹәбһәсиндә өз чиркин мәгсәдләри наминә гурбан вермәкдә һәлә дә давам едир.\nМеһрибан Әлијева “һеч ағламырам” дејәндә, бир даһа исбат едир ки, о ҹаванларын гарышга кими гырылмасындан о, зәррә гәдәр дә кәдәрләнмир, әксинә, зөвг алыр! Сонунҹу дәфә Әлијевләр аиләси 16 ҹаван оғланын мејидини мејданда сахлајыб, 37 нәфәри исә ағыр јаралы һалда госпиталлара дашыдылар. Һөкумәт мәтбуаты Әлијевин бу нөвбәти ҹинајәтини нә гәдәр өрт-басдыр етмәк истәсә дә, неҹә дејәрләр, ҹиданы артыг чувалда ҝизләтмәк мүмкүн дејилдир. Инди Азәрбајҹанда бир чох журналистләр ашкар јазырлар ки, әҝәр доғрудан да ермәниләр һүҹума кечмишдиләрсә, бәс онда нијә Азәрбајҹан тәрәфдән шәһид оланларын һамысы кәшфијјатчылар олуб? Ахы нә вахтдан өн ҹәбһәдә кәшфијјатчылар дүшмән һәмләсинин гаршысыны алмаға ҝөндәрилир? Бунунла да бир даһа сүбут олунду ки, әслиндә бу фаҹиә дә Илһам Әлијевин чохсајлы провокасијаларынын вә јаланларынын биридир. Илһам Әлијев өз ханымыны тәзә вәзифәјә тәјин олунмасы мүнасибәти илә тәбрик етмәк истәди, ортада мәним халгымын 16 иҝид оғлу шәһид олду!\nБунун мүгабилиндә ҝөзләмәк оларды ки, бу дөвләтин биринҹи ханымы вә биринҹи витсе-президенти һеч олмаса бир гадын кими азҹа да олса кәдәрләнәр вә бир гәтрә ҝөз јашы ахыдар. Амма о, арсыз-арсыз дүнјаја ҹар чәкир ки, һеч ағламыр!\nБу јердә сизләрдән сорушурам: Меһрибан Әлијева ахы нијә дә ағласын? Бу фаҹиәдән сонра аҹы ҝөз јашы ахыдан һәмин шәһидләрин аналары, баҹылары, нәнәләри вә башгаларыдыр. Меһрибан Әлијеванын оғлу шәһид олмајыб ки, отуруб ағласын! Әксинә, онун оғлу атасынын халгын ҹибиндән оғурладығы милјардлар һесабына шад-хүррәм јашајыр. Меһрибанын оғлу нәинки Гарабағда дөјүшмәји, һәтта ордуда хидмәт етмәји дә һеч јадына да ҝәтирмир! Ону дүшүндүрән Гарабағ јох, Дубајда атасынын онун адына алдығы виллалардыр, бу јахынларда анасынын јеринә тутаҹағы депутат креслосудур, сонрадан да лап Азәрбајҹанын президенти олмаг истәјидир! Онун вә анасынын нә веҹинә ки, Гарабағда ҹаван оғланлар шәһид олур, онларын аналары исә аҹы ҝөз јашлары ахыдыр!\nБудурму Меһрибан Әлијеванын ҝүҹү вә гүдрәти? О өз әри илә бирликдә ҝөрүн индијәдәк нечә-нечә ҹаван оғланын өмрүнә сон гојараг, онларын аналарыны оғул тојундан, баҹыларыны гардаш тојундан, нәнәләрини нәвә тојундан мәһрум етмиш, нечә-нечә ҹаван гызлары ҝөзү јашлы гојмушдур?\nИкинҹиси, Азәрбајҹанда он минләрлә ана касыблыгдан өз гызыны әрә верә, оғлуна да гыз ала билмир. Инди бу виранә мәмләкәтдә касыб гызына елчи дүшән чох аздыр. Ҝөзләри гаршысында ҝөзәл-ҝөјчәк гызлары ата евиндә гарымаға мәһкум аналар ағлајыр Азәрбајҹанда! Меһрибан Әлијева нијә ағласын ки, белә бир дәрдин нә олдуғуну тәсәввүр дә едә билмир? Меһрибан олсун ја онун гызы, бунлар һарадан билсинләр ки, Илһам Әлијевин мәкум етдији касыблыг уҹбатындан ҹаван гызларын евләрдә гарымасы нә мәнә шејдир?! Бах буна ҝөрә дә һәмин гызларын аналары ағлајыр, амма Меһрибан Әлијева ағламыр!\nҮчүнҹүсү, инди Азәрбајҹанда он минләрлә ҹаван ҝәлин Русијаја вә башга өлкәләрә чөрәк далынҹа ҝетмәјә мәҹбур галан ҹаван әрини ҝөзләјә-ҝөзләјә аҹы ҝөз јашлары ахыдыр! Ахы онларын һамысыны өз вәтәниндән вә аиләсиндән дидәрҝин дүшмәјә вадар едән Илһам вә Меһрибан Әлијевләр дејилми? Бах буна ҝөрә дә о ҹаван ҝәлинләр ағлајыр, амма Меһрибан Әлијева ағламыр! Нијә дә ағласын?\nДөрдүнҹүсү, Азәрбајҹанда минләрлә ана өз көрпә ушагларынын аҹлыгдан вә сәфаләтдән чухура дүшмүш ҝөзләринә баха билмәдијиндән ағлајыр, бәзиләри исә интиһар етмәклә ҹаныны гуртарыр! Ахы Меһрибан Әлијева нә билсин ки, аҹ көрпәнин ҝөзләринә бахмаг нә бојда бир фаҹиәдир? Ахы онун гызы бир мәҹлисдә тәкҹә баһалы шампан шәрабларына 300 мин доллар хәрҹләјир! Она ҝөрә дә дејирләр ки, тохун аҹдан нә хәбәри? Әҝәр Меһрибанын бундан хәбәри олсајды, әлбәттә ағлајарды!\nБешинҹиси, Азәрбајҹанда минләрлә ҹаван гыз, ана вә гадынлар абырлы әјин-башы олмадығындан нәинки тојлара ҝедә билмир, һәтта ҹамаат ичинә дә чыха билмир! Она ҝөрә дә һәмин гадынлар ағлајыр! Меһрибан Әлијева нијә ағласын ки, 5 дәгигәлик мүсаһибәнин ҝедишиндә 3 дәфә өз әјнини дәјишир вә һәр дәфә дә бири о бириндән даһа да баһалы бир палтар ҝејинир!\nАлтынҹысы, Азәрбајҹанда он минләрлә ҹаван ҝәлинләр һәр ахшам евә әлибош гајыдан, өз аиләси үчүн һеч олмаса гуру чөрәк алмаг имканындан мәһрум ҹаван әринин кәдәрли ҝөзләринә бахараг, ган ағлајыр! Меһрибан Әлијева нијә ағласын ки, онун әри Илһам бу халгдан оғурладығы милјардлары кефи истәдији кими саға-сола хәрҹләјир, чөрәк дәрдинин нә мәнә олдуғуну һеч тәсәввүрүнә дә ҝәтирмир!\nМеһрибан Әлијева нијә ағласын ки, орта мәктәб шаҝирдләриндән тутмуш мүәллимләрә, һәкимдән тутмуш мүһәндисә вә фәһләјә гәдәр һамыны мәҹбур етдирир ки, онлар онун рәһбәри олдуғу Һејдәр Әлијев фондунун һесабына пул көчүртсүнләр! Сонра да һәмин пуллара ҝедиб Парисдә Азәрбајҹан шәһәрҹији тикир, Авропанын орта әср харабалыгларыны бәрпа етдирир, дүнјанын һәр јериндә Һејдәр Әлијевә һејкәлләр гојдурур!\nНәһајәт, бу ҝүн Азәрбајҹанда блогер Меһман Һүсејновун вә онун кими јүзләрлә сијаси мәһбусун анасы ағлајыр. Меһман бу ҝүнләрдә ҹамаатын арасында јарызарафат-јарыҹидди сорғу апарырды, ки, а кишиләр, сиз ширкәт рәһбәри олсаныз, арвадынызы мүавин тәјин едәрдинизми? Тәкҹә бу сорғуја ҝөрә Меһрибан ону һәбс етдирәрәк, ики ил азадлыгдан мәһрум етдирди! Онун анасы ағлајыр, Меһрибан нијә ағласын ки?\nМәним әзиз халгым! Бу сијаһыны чох узатмаг олар. Әлијевләр аиләсинин мәним халгыма етдији зүлм вә ҹинајәтләр о гәдәр чохдур ки, инди дүнјанын чох өлкәләриндә гәзет вә журналлар ҝеҹә-ҝүндүз онлардан јазсалар да, баша чатмаг билмир ки билмир! Үмумијјәтлә, мәним әзизләрим, Илһам президент оландан сонра Һејдәрә рәһмәт охутдурду! Меһрибан да Илһама рәһмәт охутдурар, буну билин!\nАмма Аллаһдан үмид үзүлмәз дејибләр! Мәним халгымын шаир оғлу Сәмәд Вурғун јазыр ки, Бу дүнја галмамыш улу шаһлара, Зүлм дә, залым да вар ола билмәз! Әлијевләрин бу зүлмүнүн вә онларын сајсыз-һесабсыз ҹинајәтләринин дә сонуна аз галыб. Буну мән сизә дејирәм, Ҝәнҹәли гызы Илһамә! Мән үзүмү Меһрибан Әлијеваја тутуб, дејирәм: Тәләсмә, а Меһрибан, сәнин ағлајан ҝүнләрин һәлә сонраја галыб! Ҝүнләрин бир ҝүнүндә мәним халгым һамылыгла ајаға галхараг, дәниз кими күкрәјәҹәк вә сизин ганлы тахт-таҹынызы башыныза чевирәҹәкдир! Буна әмин олун! Гәззафини јада салын! Әмин олун ки, һәмин о ҝүндә мәним халгым дәли инәк кими сизин бүтүн тајфанызы ајаглары алтында тапдаламагла, өз интигамыны сизләрдән алаҹаг, сәни, Меһрибан Әлијеваны исә ганлы ҝөз јашлары ахытмаға мәҹбур едәҹәкдир! Сән онда биләҹәксән ки, нијә индијәдәк һеч ағламамысан!\nСонда үзүмү өз доғма халгыма тутуб, бир даһа дејирәм: Нә гәдәр ҝеҹ дејил, өзүнүз һаггында дүшүнүн, өз ушагларыныз һаггында дүшүнүн! Имкан вермәјин ки, Әлијевләрин ҹинајәткар тајфасы сизин ахырыныза чыхсын!\nСаламат галын! Аллаһ јардымчыныз олсун!


Q=10	C=6	SS=0	LS=2	PS=2	DC=0	LC=0	SD=0	BS=3	G0=28	G1=23	G2=14	DLID=az_RU	BODY=Ҹинси тәҹавүз? I һиссә: Еһтијат тәдбирләри | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Бразилија жест дили Вјетнам Данимарка Индонезија Исвеч Испанија жест дили Литва Малта Мјанма Нидерланд Норвеч Соломон Адалары пиҹини Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс башгырд болгар газах гуҹарат гырғыз еве ермәни естон зулу ибо иврит илок инҝилис исланд исоко испан италјан кабовердиану каонде каталан кикујју кинјаруанда кирунди кичуа (Имбабура) кореја коса лингала малагаси малај малајалам маҹар монгол нага-куки-чин (һакһа) нзема осетин пангасинан папјаменто (Күрасао) полјак португал португал (португал) пәнҹаб румын рус рус жест дили санго себуан сепеди серб серб (латын) сесуто (Лесото) сетсвана сингал словак словен суаһили сунда тагалог таи тамил татар телугу тетум (Дили) тигре тсонга түрк түркмән фарс фин франсыз хорват чех читонга чичева шона јапон јоруба јунан ҝүрҹү Һаити креолу һауса һилигајнон һинд әрәб өзбәк\nҸинси тәҹавүз нәдир?\nНә едә биләрсән?\nӘразидән-әразијә һүгуги тәрифи фәргләнсә дә, «ҹинси тәҹавүз» ифадәси алтында истәк олмадан вә бәзән зор ҝүҹүнә баш верән ҹинси әлагә нәзәрдә тутулур. Бура ушагларын вә ја јенијетмәләрин ҹинси истисмары, гоһумлар тәрәфиндән тәҹавүз вә зорлама һаллары дахилдир, әсасән дә, бунлар етибар етдикләри «мөтәбәр сималар» — мүәллимләр, һәкимләр вә дин хадимләри тәрәфиндән олур. Истәр сөзлә, истәрсә дә ҝүҹ тәтбиг олунараг тәҹавүзә мәруз галанларын бәзиләрини һәдәләјирләр ки, башларына ҝәләнләри һеч кимә демәсинләр, әкс тәгдирдә, онлар үчүн пис олаҹаг.\nБир арашдырмаја әсасән, тәкҹә Бирләшмиш Штатларда һәр ил әһалинин дөрд милјондан чоху ҹинси тәҹавүзә мәруз галдығыны билдирир. Онларын тәгрибән јарысыны 12—18 јаш арасы јенијетмәләр тәшкил едир.\nМүгәддәс Китаб ҹинси зоракылығы мүһакимә едир. Мүгәддәс Китабда јазылыр ки, тәгрибән 4 000 ил бундан әввәл позғун издиһам Сәдум шәһәринә ҝәлән ики кишини зорламаг үчүн ахтарырдылар. Бу һадисә Јеһова Аллаһын шәһәри дағытмасына сәбәб олду (Јарадылыш 19:4—13). Бунунла јанашы, Аллаһ 3500 ил бундан әввәл Мусаја вердији Ганунда аилә үзвләри арасында ҹинси әлагәни гадаған етмишди, бураја аилә үзвләри тәрәфиндән ҹинси тәҹавүз дә дахил иди (Лавилиләр 18:6).\nТәҹавүз чох вахт таныш инсан тәрәфиндән олунур. Бир китабда дејилир: «Ҹинси тәҹавүзә мәруз галан һәр үч нәфәрдән икиси она һүҹум едән инсаны јахындан таныјыр. О, зибил ведрәсинин архасындан һоппаныб гәфләтән габағыныза чыхан бири дејил». («Talking Sex With Your Kids»)\nҸинси тәҹавүзә һәр ики ҹинсин нүмајәндәси мәруз галыр. Бирләшмиш Штатларда гурбанларын 10 фаизи кишиләрдир. Ҹинси зоракылыға гаршы мүбаризә апаран тәшкилатын мәлуматына әсасән, «киши гурбанларынын үрәјиндә белә бир горху вар ки, тәҹавүзә уғрадыгларына ҝөрә онлар ја “ҝеј” олаҹаглар», ја да «онлар киши дејилләр». (RAİNN —Rape, Abuse & Incest National Network)\nҸинси тәҹавүзүн белә ҝениш јајылмасы тәәҹҹүблү дејил. Мүгәддәс Китабда әввәлҹәдән дејилмишди ки, инсанларын чоху «ахырзаманда... доғмаларыны севмәјән.., өзүнә һаким олмајан, залым» олаҹаглар (2 Тимутијә 3:1—3). Бу хасијјәт инсанлары ҹинси истисмар едән шәхсләрдә өзүнү ајдын бүрузә верир.\nҸинси тәҹавүз гурбанын ҝүнаһы дејил. Һеч ким белә рәфтара лајиг дејил. Бу һәрәкәти едән инсан мәсулијјәт дашыјыр. Бунунла белә, сән ҹинси тәҹавүзүн гаршысыны алмаг үчүн тәдбирләр ҝөрә биләрсән.\nҺазырлыглы ол. Әҝәр кимсә — ҝөрүшдүјүн оғлан вә ја гоһумун — сәнә ҹинси әлагәјә ҝирмәк үчүн тәзјиг ҝөстәрәрсә, белә вәзијјәтләрдә нә едәҹәјини әввәлҹәдән билмәлисән. Ерин адлы ҝәнҹ бир гадын мәсләһәт ҝөрүр: «Јашыдларын тәрәфиндән гаршылаша биләҹәјин һәр ҹүр тәзјиг барәдә фикирләш. Өз бејниндән бир һадисә фикирләш вә неҹә реаксија верәҹәјини мәшг елә. Бу, кәнардан ҝүлмәли ҝөрүнә биләр, лакин бунунла тәҹавүзүн гаршысыны алмаг олар».\nМүгәддәс Китабда дејилир: «Диггәтли олун, дүшүнҹәсизләр кими јох, мүдрикләр кими һәрәкәт един... пис вахтда јашадығымызы нәзәрә [алын]» (Ефеслиләрә 5:15, 16).\nӨзүндән соруш: Әҝәр кимсә мәнә намүнасиб шәкилдә тохунарса, неҹә давранарам?\nГачыш планын олмалыдыр. RAİNN тәшкилаты мәсләһәт ҝөрүр ки, «достларынла, јахуд аиләнлә аранызда шифрәли сөз олсун. Өзүнү нараһат һисс едәндә онлара зәнҝ ет вә нараһатчылығыны билдир, анҹаг елә ет ки, јанындакынын хәбәри олмасын. Беләликлә, аилән вә ја достларын сәни ҝәлиб тапа биләр вә бир бәһанә илә сәни орадан чыхарда биләрләр». Баҹардығын гәдәр тәһлүкәли јерләрдән узаг дурсан, рискли вәзијјәтләрдән гача биләрсән.\nМүгәддәс Китабда дејилир: «Узагҝөрән бәланы дујуб ҝизләнәр, ҹаһил исә габаға ҝедиб зијан тапар» (Мәсәлләр 22:3).\nӨзүндән соруш: «Мәним гачыш планым вар?\nҺәмишә гачыш планын олсун\nСәрһәд гој вә онлары гәтијјән позма. Әҝәр ҝөрүшдүјүн инсан варса, нә ҹүр һәрәкәтләрин јол верилән олуб-олмадығыны онунла мүзакирә ет. Әҝәр о сәрһәд гојмаг мәсәләсинә кинајә илә бахырса, јахшы оларды ки, сәнин дәјәрләринә һөрмәт едән бир инсанла ҝөрүшәсән.\nМүгәддәс Китабда дејилир: «Мәһәббәт...налајиг давранмыр, өз хејрини ҝүдмүр» (1 Коринфлиләрә 13:4, 5).\nӨзүндән соруш: Мәним дәјәрим нәдир? Һансы һәрәкәт әхлаг һәддини ашыр?\nҜөр ҝәнҹләр саташма һагда нә дејир\nБеш ҝәнҹ гызын саташма һагда дедијинә бах вә ҝөр белә вәзијјәтләрдә сән нә едә биләрсән.


Q=18	C=13	SS=4	LS=0	PS=4	DC=0	LC=0	SD=0	BS=0	G0=17	G1=12	G2=6	DLID=az_RU	BODY=Поллиа бөјүрткәни. Дүнјанын ән парлаг мејвәси | Тәкамүл, јохса јарадылыш мөҹүзәси?\nАФРИКА мешәләриндә битән «Pollia condensata» адлы ҝөј рәнҝли бөјүрткән ән долғун рәнҝли биткидир. Мараглы мәгам ондан ибарәтдир ки, бу биткидә рәнҝ пигментләри јохдур. Бәс нәјин сајәсиндә онун бу гәдәр ҝур рәнҝи вар?\nМәлумат. Биткинин габығындакы һүҹејрә диварларында сыра-сыра дүзүлмүш лифләр вар. Бу сыралар гат-гат олур. Һәр гат алтындакы гата нисбәтән бир гәдәр әјри дајандығы үчүн спиралвари шәкил јараныр. Лифләрин өзү ҝөј рәнҝдә дејил. Бу рәнҝин јаранмасына лиф сыраларынын бир-биринин үстүндә јерләшмә гајдасы тәсир едир. Ҝөрүндүјү кими металик чаларлары олан бу парлаг рәнҝ пигментләрин дејил, мәһз бу гурулушун сајәсиндә әмәлә ҝәлир. Әксәр һүҹејрәләр ҝөј рәнҝә чалыр. Амма һансы буҹагдан бахмағыныздан вә лиф сыраларынын сыхлығындан асылы олараг, һүҹејрәләр јашыл, чәһрајы вә сары рәнҝә чала биләр. Микроскоп алтында баханда бу рәнҝләр компүтер екранында олдуғу кими пиксел шәклиндә ҝөрүнүр.\n«Поллиа» бөјүрткәниндә пигмент олмадығы үчүн дәрилдикдән сонра белә, узун мүддәт өз парлаг ҝөј рәнҝини сахлаја билир. Мәсәлән, бир әср әввәл дәрилмиш «Поллиа» бөјүрткәни һәлә дә ҝөзгамашдырыҹы парлаглығыны горујуб сахлајараг тәзә-тәр мејвә кими галыб. Тәдгигатлар нәтиҹәсиндә мәлум олмушдур ки, бу биткинин әти јохдур, анҹаг туму вар, бунунла белә гушлар онун дадына бахмамыш јанындан өтүб кечә билмир.\nАлимләр гејд едир ки, «Поллиа» бөјүрткәнинин долғун рәнҝи әсасында рәнҝи солмајан чохлу мәһсуллар, мәсәлән, бојалар, рәнҝли кағызлар истеһсал етмәк олар.\nНеҹә фикирләширсиниз? «Поллиа» бөјүрткәнинин парлаг ҝөј рәнҝи тәкамүл нәтиҹәсиндә јараныб, јохса јарадылыш мөҹүзәсидир?


Q=6	C=3	SS=3	LS=0	PS=3	DC=6	LC=0	SD=0	BS=1	G0=15	G1=9	G2=8	DLID=az_RU	BODY=Јадыныздадырмы? Ијун 2016 | Тәлим\nЈенијетмә өвладыны Јеһованын јолунда тәрбијә етмәјә валидејнләрә нә көмәк едә биләр?\nВалидејнләр јенијетмә өвладларыны севмәли вә тәвазөкар олдугларыны әмәлләриндә ҝөстәрмәлидирләр. Онлар һәмчинин анлајышлы олмалы вә өвладларыны баша дүшмәјә чалышмалыдырлар (w15 15/11 с. 9—11).\nДанышмаздан өнҹә нәләри нәзәрә алмалыјыг?\nӘҝәр дилимизлә хејир ҝәтирмәк истәјириксә, үч амили нәзәрә алмалыјыг: 1) нә вахт данышмағы (Ваиз 3:7); 2) нәји данышмағы (Мәс. 12:18); вә 3) неҹә данышмағы (Мәс. 25:15) (w15 15/12 с. 19—22).\nМәсиһи һансы надүрүст һәрәкәтләрә јол вермәмәлидир?\nМәсиһиләр јалан данышмамалы вә һеч кимә бөһтан атмамалыдырлар. Киминсә адыны ләкәләјән мәкрли сөзләр сөјләмәмәли, фырылдагчылыға вә оғурлуға әл атмамалыдырлар (wp16.1 с. 5).\nМүгәддәс Китабдакы «бөјүк каһинләр» ифадәси кимләрә аид едилирди?\nЧох еһтимал ки, «бөјүк каһинләр» ифадәси каһинлијин әсас үзвләринә, һәмчинин каһинликдән кәнар едилән кечмиш бөјүк каһинләрә шамил олунурду (wp16.1 с. 10).\nСимволлардан гәбул едәнләрлә неҹә давранмаг лазымдыр?\nМәсиһиләр символлардан гәбул едәнләри уҹалтмамалыдырлар. Әсл мәсһ олунмуш өзүнә гаршы хүсуси мүнасибәт ҝөзләмир вә мәсһ олунмуш олдуғуну ҹар чәкмир (Мәт. 23:8—12) (w16.01 с. 23, 24).\nИбраһим пејғәмбәр нәјин сајәсиндә Аллаһла дост олду вә биз бундан нә өјрәнирик?\nИбраһим пејғәмбәр Аллаһ һагда билик алмышды вә ҝөрүнүр, билдикләрини Самдан өјрәнмишди. Аллаһын онунла вә аиләсилә неҹә давранмасы Ибраһим пејғәмбәрә тәҹрүбә газандырмышды, јәни Аллаһы танытдырмышды. Биз дә ондан өрнәк ҝөтүрмәлијик (w16.02 с. 9, 10).\nМүгәддәс Китаб фәсилләрә вә ајәләрә неҹә бөлүнүб?\nЕрамызын XIII әсриндә Стефан Лангтон адлы дин хадими Мүгәддәс Китабы фәсилләрә бөлмүшдү. Јәһуди чапчылары Төвраты ајәләрә бөлмүшдүләр. Сонралар исә XVI әсрдә Роберт Естјен адлы алим Инҹили ајәләрә бөлмүшдү (wp16.2 с. 14, 15).\nШејтан Исаны сынаға чәкәндә ону мәбәдә ҝәтирмишди?\nБуну дәгиг дејә билмәрик. Мәтта 4:5 вә Лука 4:9 ајәләриндә јазыланлары белә баша дүшмәк олар: Иса ја ҝөрүнтүдә мәбәдә апарылмышды, ја да мәбәд әразисиндәки һансыса һүндүр тикилинин башында дурмушду (w16.03 с. 31, 32).\nНеҹә едә биләрик ки, хидмәтимиз шеһ кими олсун?\nШеһ тәдриҹән әмәлә ҝәлир. О тәравәт ҝәтирир вә јашадыр. Шеһ Аллаһдан немәтдир (Ган. 33:13). Јеһованын хидмәтчиләринин үмуми әмәји дә ејни бәһрәни ҝәтирир (w16.04 с. 4).